Xalq qəzeti.-2017.-14 may.-№102.-S.4.\nƏminəm İslam Oyunları ilk növbədə İslam həmrəyliyini gücləndirəcək, həm İslam aləminə, həm dünyaya bir daha göstərəcək ki, İslam dini sülh, mərhəmət və qardaşlıq dinidir.\nBudur, Azərbaycan daha bir möhtəşəm beynəxalq tədbirin təntənəli açılış mərasimini keçirdi. 70 minə yaxın tamaşaçının olduğu Bakı Olimpiya Stadionunda IV İslam Həmrəyliyi Oyunlarının rəsmi açılış mərasimində Azərbaycan İslam aləmini, sülh və anlaşma ruhu ilə bir araya gələn 50-dən çox dövləti qürurla və ürəkaçıqlığı salamladı. Bütün dünya mavi ekranlardan açılış mərasimində Xəzər dənizindən başlayan maraqlı səyahəti izləməklə yanaşı, Azərbaycanın təbii gözəlliyə və böyük potensiala malik olduğunu bir daha müşahidə etdi.\nAzərbaycan artıq böyük tədbirlərin yüksək səviyyədə keçirildiyi məkana çevrilmişdir. 2015-ci ildə keçirilən birinci Avropa Oyunlarının açılış və bağlanış mərasimlərinin səviyyəsi və beynəlxalq aləmdə doğurduğu əks-səda məhz belə deməyə əsas verir. Xatırladaq ki, ötən il aprelin 29-da Los-Ancelesdə birinci Avropa Oyunlarının açılış mərasimi iki nominasiyada - işıq rejissoru və ən yaxşı səs “Sound mix” nominasiyalarında nüfuzlu “Emmi” mükafatına layiq görülmüşdü. Qeyd etmək yerinə düşər ki, “Daytime Emmy Award” Nyu-York və Los-Anceles milli televiziya sənəti və elm akademiyalarının ABŞ televiziyalarının gündüz proqramlarının qabaqcıl təcrübəsinin etiraf edilməsi əlaməti olaraq təqdim edilən mükafatdır. “Emmi” mükafatı “Oskar” (kino), “Qremmi” (musiqi) və “Toni” (teatr) mükafatlarının televiziya ekvivalentidir. Belə bir nüfuzlu mükafatın “Bakı- 2015” Avropa Oyunlarının açılış mərasiminə təqdim olunması Azərbaycanın böyük beynəlxalq tədbirlərə yüksək səviyyədə ev sahibliyi etməsinə verilən qiymət kimi dəyərləndirilmişdi.\nMayın 12-də keçirilən IV İslam Həmrəyliyi Oyunlarının təntənəli açılış mərasimi də təkrarolunmazlığı və yaratdığı ümumi atmosferə görə də böyük alqış və diqqətlə qarşılandı. Belə ki, Bakı Olimpiya Stadionu öz möhtəşəmliyi, əsrarəngiz gözəlliyi ilə hər kəsin diqqətini çəkdi. Bu dəfə də dünyanın aparıcı bədii, yaradıcı və texniki heyətlərinin iştirakı ilə ərsəyə gələn kreativ şou nümayiş olundu. Mayın 12-də də Bakı Olimpiya Stadionu mürəkkəb tərtibata malik möhtəşəm səhnə mexanizmindən ibarət məkana çevrildi. Yüksək ustalıqla hazırlanmış dekorasiyalar və səhnə kompozisiyalarının quruluşu və təqdimatı tamaşaçı rəğbətinə səbəb oldu. Xüsusilə də Azərbaycanın əsrlər boyu formalaşmış mədəniyyətindən qaynaqlanan hekayətdə maraqlı bilik və ixtira səyahətinə çıxmış Mina adlı kiçik qız və onun çərpələngindən bəhs edilən videoçarx böyük maraq doğurdu. Muğam ustadı Alim Qasımovun minarənin zirvəsində azan oxuması və videoçarxın qəhrəmanı kiçik qız Minanın Heydər Məscidinə yollanması, əllərində fənər tutan yüzlərlə insanın da ona qoşulması unudulmaz mənzərənin ortaya çıxmasına səbəb oldu. Çəkilişləri Azərbaycan, Avstraliya və Filippində aparılan videoçarxda kiçik qız Minanın keçmiş zamana yollanması və dünyanı gəzib dolaşaraq, dahi şairləri görməsi, planetimizdən kənar kainatı seyr etməsi açılış mərasiminə yaraşan xüsusi gözəllik verdi. Bundan başqa, 70-dən artıq iştirakçının, böyük tacir arabasının, canlı at və dəvələrin, qartal və şahin fiqurlarından ibarət səhnənin göz qarşısında canlandırılmasını və Minanın ağ atın belində səhnəyə daxil olmasını, eyni zamanda,16 atın eyni ritmlə addımlayaraq dövr edən çarxı formalaşdırmasını və atların paralel olaraq yan-yana keçməsini, sonra öz çərpələngini daşıyan Minanın karvansaralarda tacir və səyyahlarla söhbət etməsini izləməyə dəyərdi. Səhnədə nümayiş etdirilən kompozisiyalarda bəşəri dəyərlərə göstərilən hörmət tamaşaçı alqışlarına layiq idi. Xüsusilə də səhnədə Günəş, Yer kürəsi, Ay və digər beş planetdən ibarət Günəş sisteminin böyük modelinin yaradılması və uçan çərpələngində əyləşmiş Minanın Ay mənasını daşıyan topu ilanın ağzına atması və fil saatının işə düşməsi, ilanın aşağı əyilərək, mexanizmi hərəkətə gətirməsi və “Bilik” mərasiminin bununla da bitməsinə işarə etməsi mərasim təşkilatçılarının işlərinin öhdəsindən layiqincə gəldiklərini təsdiqlədi.\nAçılış mərasiminin sonu da özünəməxsus məntiqi ardıcıllıqla yekunlaşdı. Belə ki, birdən-birə qopan fırtınanın səhnədəki hər şeyi süpürüb aparması və bunun nəticəsi olaraq Minanın yolunu itirməsi, ancaq Simurq quşunun lələyinin Minanın köməyinə gəlməsi və onun dostlarının ildırım surəti ilə aşağı enərək, kiçik qızın imdadına yetişmələri, qızcığazın fırtınadan, buludlardan yuxarıya, təhlükəsiz səmaya qalxaraq ulduzlara çatması, həqiqətən də gözəl mənzərə idi. Mina əllərində çərpələng tutan 700 səhnə iştirakçısının üzərindən uçması, yüz minlərlə kiçik altıbucaq çərpələngin auditoriya üzərində dalğalanıb Yerdə və havada “yanar çarx” fişəngi alovlanması və stadion üzərində gecə səmasında atəşfəşanlığın başlanması böyük tamaşaçı rəğbəti və alqışına səbəb oldu. Bununla da, Azərbaycan özünəməxsusluğu ilə diqqəti çəkən və tamaşaçıların böyük rəğbətinə səbəb olan, ümidin və sülhün, eləcə də inamın tarixindən bəhs edən açılış mərasimi ilə IV İslam Həmrəyliyi Oyunlarının tarixinə öz adını qızıl hərflərlə yazdırdı.\nMəlumdur ki, İslam Azərbaycan xalqı üçün güclü milli-mənəvi dəyərdir və ölkəmizin IV İslam Həmrəyliyi Oyunlarına ev sahibliyi etməsi, ilk növbədə, bu dəyərə böyük qiymət verdiyini nümayiş etdirir. Azərbaycan belə tədbirə ev sahibliyi etməklə, İslamın sülh və ümid yeri olduğunu göstərməyə və son zamanlar İslama qarşı aparılan kinli və qərəzli hücumlardan onu qorumağa can atır. Diqqəti 1 milyarddan artıq insanın inandığı İslamın müasirliyinə və birgəyaşayışa çağıran tələblərinə yönəltməyə çalışır. Ən əsası, Azərbaycan IV İslam Həmrəyliyi Oyunlarını təşkil etməklə sülh, qardaşlıq və humanizm dəyərlərinin hakim olduğu İslamın gələcəyinin məhz müsəlman dünyasının həmrəyliyindən keçdiyini nümayiş etdirməyə can atır.\nAzərbaycanın Birinci vitse-prezidenti, “Bakı-2017” İslam Həmrəyliyi Oyunları Təşkilat Komitəsinin sədri Mehriban Əliyeva açılış mərasimindəki çıxışında bu məqam barədə belə demişdir: “Bu axşam biz İslam aləmini bir araya gətiririk. Azərbaycan bu ali missiyanı öz üzərinə götürməkdən fərəh hissi duyur. Biz minillikləri əhatə edən mədəniyyətə və güclü İslam ənənələrinə malik qədim diyarıq”.\nAzərbaycanın gənc, müasir və sürətlə inkişaf edən ölkə olduğunu diqqətə çatdıran Mehriban xanım Əliyeva əlavə etmişdir ki, ölkəmizin multikultural tarixi açıq, tolerant cəmiyyətimizin ən ülvi hissəsidir: “Biz İslam tarixi və irsinin bir hissəsi olmaqdan, İslam dəyərlərini bölüşməkdən fərəhlənirik”. Azərbaycanın iki il öncə birinci Avropa Oyunları çərçivəsində bütün Avropa qitəsini bir araya gətirərək tarix yazdığını xatırladan Mehriban xanım Əliyeva Vətənimizin indi də dörd qitənin İslam dünyasının insanlarını Bakıda IV İslam Həmrəyliyi Oyunlarında birləşdirdiyimizi diqqətə çatdırmışdır.\nAzərbaycan Prezidenti İlham Əliyev Oyunların əhəmiyyətini belə xarakterizə edir: “Bu gün müsəlman dünyasının əvvəlki dövrlərdə heç zaman olmadığı qədər daha çox birliyə və həmrəyliyə ehtiyacı var. Buna görə də 2017-ci ilin ölkəmizdə “İslam Həmrəyliyi ili” elan olunması bütün müsəlman aləminə və dünyaya xoşməramlı mesajdır. “İslam Həmrəyliyi ili”nin əsas məqsədləri müsəlman aləmində birliyi möhkəmləndirmək, İslamın sülh və mədəniyyət dini olduğunu bütün dünyaya göstərməkdir. Hesab edirəm ki, bu ilin mayında Bakıda keçiriləcək İslam Həmrəyliyi Oyunları təkcə idman yarışı olmayacaq, eyni zamanda, bütün İslam dünyasının birlik, həmrəylik günləri olacaqdır”. Ölkə başçısının sözlərinə görə, İslam Oyunlarının Azərbaycanda keçirilməsi ölkəmizin dünya miqyasında çox böyük hörmətə malik ölkə olduğunu göstərir. Çıxışlarında Azərbaycanın sürətli inkişaf dövrünü yaşadığını deyən ölkə başçısı həmişə vurğulamışdır ki, Azərbaycan dostluq, əməkdaşlıq məkanıdır, Azərbaycanda bütün xalqların, dinlərin nümayəndələri rahat bir ailə kimi yaşayır və biz bütün qonaqları qəbul etməyə hazırıq, buna qadirik. Bu dəfə də belə oldu. Azərbaycan xalqı öz qonaqpərvərliyini, tolerantlığını, qonaqlara olan hörmətini bir daha nümayiş etdirdi.\nXatırladaq ki, Oyunlarda 54 ölkəni təmsil edən 3 mindən çox idmançı, 1000-dən çox komanda rəsmiləri və bir o qədər də texniki nümayəndə iştirak edir. Azərbaycanı Oyunlarda 425 idmançı təmsil edir. Bu rəqəmlər özlüyündə bir rekorddur. Çünki indiyədək İslam Həmrəyliyi Oyunlarına bu qədər ölkənin qatılması heç vaxt müşahidə olunmamışdı. IV İslam Həmrəyliyi Oyunlarını 50-dən çox ölkədə 1 milyarddan çox tamaşaçının izləyəcəyi gözlənilir. Yarışları işıqlandırmaq üçün 1000-dən çox media nümayəndəsi akkreditasiyadan keçmişdir. IV İslam Həmrəyliyi Oyunlarının proqramına daxil olan su səyahətinə aprelin 5-də Prezident İlham Əliyevin iştirakı ilə start verilmişdi. Xəzərdən başlayan və Azərbaycanın 15 regionunu əhatə edən su səyahəti mayın 5-də Bakıda başa çatmışdı. Yarışlar Bakının ən müasir 16 idman meydançasında 21 idman növü üzrə keçirilir. Atletlər 269 dəst medal uğrunda mübarizə aparırlar. Ən çox medal dəsti atıcılıq və atletika yarışlarındadır. Qaliblərə 1600 medal təqdim ediləcək.\nİslam Həmrəyliyi Oyunlarının Azərbaycanda keçirilməsinin iqtisadi-humanitar üstünlüklərini də qeyd etmək vacibdir. Belə ki, bu tədbirin Azərbaycanda keçirilməsi ölkəmizin sosial-iqtisadi inkişafını təsdiqləməklə yanaşı, respublikamızda sabitliyin və inkişaf mühitinin güclü olduğunu da nümayiş etdirir. İqtisadi araşdırmalar göstərir ki, böyük idman tədbirlərinin keçirilməsi hər halda iqtisadi cəhətdən sərfəlidir, çünki ölkəyə maraq artır və xarici ticarət üçün yeni perspektivlər yaranır. Böyük idman tədbirlərinin keçirilməsi ölkənin sonrakı illərdə ixracatını da ciddi şəkildə artırır. Buna görə də, ixracatın iqtisadi inkişafa göstərdiyi müsbət təsiri nəzərə alınarsa, o zaman bunun İslam Oyunlarının keçirilməsinə dair irəli sürülən arqumentləri gücləndirdiyini demək olar.\nGöründüyü kimi, böyük idman yarışlarına ev sahibliyi edilməsi həmin ölkənin ictimai-siyasi həyatında mühüm dəyişikliklərin baş verməsinə şərait yaradır. Son iki ildə ölkəmizə Yaxın Şərq dövlətləri ilə yanaşı, Avropa ölkələrindən gələn turist sayında ciddi artımın müşahidə olunması belə idman tədbirlərinin iqtisadi effektliyi barədə mülahizə irəli sürən mütəxəssislərin mövqeyini gücləndirir.\nDaha vacib faktorlardan biri də budur ki, belə böyük idman tədbirinin ölkəmizdə keçirilməsi maliyyə sabitliyinin daha da möhkənlənməsinə müsbət təsir göstərəcək. Belə ki, ölkəyə gəlmiş turistlərin xarici valyutanı manata çevirmələri milli valyutaya tələbatın artmasına səbəb olur. Azərbaycanın əldə edəcəyi mühüm dividendlərdən biri də infrastrukturun inkişafına yatırılan sərmayələrdir və bu, gələcəkdə xarici kapitalın cəlb olunması baxımından əhəmiyyət kəsb edir. Belə bir tədbirin ölkəmizdə keçirilməsinin Azərbaycanın dünyanın idman ictimaiyyətinə bir daha tanıdılmasında böyük rol oynayacağı şübhəsizdir. İslam Oyunlarının keçirilməsi Yaxın Şərq sərmayədarlarının da ölkəmizə maraqlarının daha da artmasına gətirib çıxaracağı danılmaz faktdır.\nBu, bir həqiqətdir ki, Şərqlə Qərb arasında mühüm ərazidə yerləşməsi və inkişaf etmiş infrastruktur Azərbaycana milli iqtisadiyyatını daha da gücləndirmək üçün əlavə stimullar verir. Ən əsası, İslam Oyunları kimi böyük idman tədbirlərinin keçirilməsi xarici sərmayənin təşviqi ilə yanaşı, iqtisadiyyatın şaxələndirilməsinə də müsbət təsirini göstərir. Belə ki, mütəxəssislərin fikrincə, xarici sərmayələrin hökumətin xüsusi diqqət ayırdığı qeyri-neft sahəsinin inkişafına yeni təkan verməklə yerli istehsalın genişlənməsinə və ixracatın həcminin artmasına gətirib çıxarır.\nBir sözlə, İslam Oyunları Azərbaycan üçün qısa və uzunmüddətli dövrdə sərmayələrin cəlb olunması baxımından böyük əhəmiyyət daşıyır. Eyni zamanda, 2020-ci ildə futbol üzrə Avropa çempionatının dörd oyunun Bakıda keçiriləcəyini nəzərə alsaq, o zaman belə idman tədbirlərinin Azərbaycan iqtisadiyyatının əldə edəcəyi mənfəətin böyük olacağını indidən demək olar.\nİlk Avropa Oyunlarının keçirilməsi ölkəmizin təbliğatı baxımından da müstəsna rol oynadığını hamı bilir. Oyunların bir neçə ölkədə yayımlanması Azərbaycanın dünyada yaxından tanınmasına şərait yaratmışdı. Bu dəfə də istisna olmadı. İslam Oyunlarının açılış mərasimi 55-dən çox ölkədə yayımlandı. Məlumdur ki, dünyada hər bir turist uğrunda ciddi mübarizə gedir. Ölkəyə turist cəlb etmək üçün reklam kampaniyaları, tədbirlər keçirilir. Bu mənada İslam Oyunlarının yüksək səviyyədə təşkilinin və Oyunların xarici televiziya kanalları vasitəsilə yayımlanması Azərbaycana turist marağının artmasına gətirib çıxaracağı şübhə doğurmur.\nOyunların ilk növbədə siyasi baxımdan əhəmiyyət kəsb etdiyini önə çıxaran mütəxəssislər bildirirlər ki, belə mötəbər idman tədbirləri respublikamızın nüfuzunu daha da artırır və dünyanın diqqət mərkəzinə düşməsi ölkəmizə iqtisadi dividentlər də gətirir. Buna görə də, əminliklə demək olar ki, IV İslam Həmrəyliyi Oyunları kimi böyük idman layihələrinin həyata keçirilməsində iqtisadi-siyasi səmərə böyükdür və Azərbaycanın bu dəfə də hərtərəfli fayda götürəcəyi şübhə doğurmur.


Elmar Məmmədyarov: "Prezidentlərin görüşü görüş xatirinə keçirilməməlidir" '; // item += '\nElmar Məmmədyarov: "Prezidentlərin görüşü görüş xatirinə keçirilməməlidir"\nAzərbaycan XİN rəhbəri Elmar Məmmədyarov bildirib ki, görüş xatirinə görüş keçirilməməlidir.\n"Ökə.Az" xəbər verir ki, nazirin sözlərinə əsasən Azərbaycan və Ermənistan prezidentərinin görüşündə Qarabağ münaqişəsi üzrə konkret plan müzakirə edilməlidir və onun implementasiyasını təmin etmək lazımdır.\nAzərbaycanlı diplomat bəyan edib: "Görüşdə dövlət başçıları səviyyəsində görüş keçirmək barədə təklif səsləndirilib. Xarici işlər nazirləri isə bu təklifi dövlət başçıları ilə razılaşdırmalıdırlar. Görüşlər münaqişənin həlli prosesində vacib elementdir".\nAmma "bu görüşlər görüş xatirinə keçirilməməlidir"-deyə nazir qeyd edib.\n"Əgər prezidentlər səviyyəsində görüş təşkil edilirsə, düşünürəm ki, münaqişənin həlli və onun implementasiyası həmsədrlərlə müzakirə edilməlidir. Bu səbəbdən biz həmişə danışıqların substantiv xarakterinin vacibliyini vurğulayırıq".


Mən artıq yorulmuşam – Rauf Musayev\nCəmiyyət 7 İyun 2007 17:12 (UTC+04:00)\nAzərbaycan, Bakı, 7 iyun /müx.TrendLife Vüqar Vüqarlı/Artıq məlum olub ki, Azərbaycanın əməkdar artisti Faiq Ağayevin neçə illik meneceri olan Rauf Musayev rəsmi olaraq müğənnidən ayrılıb. Bu xəbər bütün KİV-ə, həmçinin TrendLife-a yayıldı. Biz də belə qərara gəldik ki, məsələyə aydınlıq gətirək.\nBilirsiniz, axı ulduz heç vaxt 13 illik yaxını ilə asanlıqla ayrılmır. Beləliklə, Rauf özü məsələyə belə aydınlıq gətirdi: "Heç bir mübahisə, heç bir dava olmayıb. Sadəcə hamıdan, hər kəsdən yorulmuşam. Dincəlmək istəyirəm, vəssalam. Onu da qeyd edim ki, Faiqlə mənim münasibətlərim necə idisə, eləcə də qalıb".\nİndi isə söz "səbəbkarındır". "Mən istəməzdim ki, mənim əhatəmdə baş verən söz-söhbətlər ictimayətə yayılsın. Bu bizim şəxsi işimizdir. Və istəməzdim ki, bu məsələni qabardaq. Gələcək tənqidlərdən qaçmaq üçün bircə bunu deyə bilərəm ki, Rauf Musayev qovulmayıb, sadəcə, 3 aylıq məzuniyyətə çıxıb. İndi onun işini Babək Duniyev aparır." Bax, belə, cənablar. Bir ağızdan çıxan informasiya. Elə deyil ki: "kimsə dedi hardasa eşitmişəm". Bircə onu əlavə edim ki, yeni menecer Babək Duniyev "Qayğanaq-şounun" iştirakçılarından biri olub. O da həmçinin qeyd etdi ki, bir neçə gündür ki, Faiqin menecerinin vəzifəsini yerinə yetirir. Buna rəğmən Rauf Musayevlə də yaxşı munasibətdədir.\n"Faiq mənə bir neçə ay bundan əvvəl müraciət edib. Və bir neçə gündür ki, mən menecer funksiyasını yerinə yetirirəm. Raufla mənim münasibətimə gəldikdə isə, bizim çox yaxşı münasibətlərimiz var. Onun gedişinin səbəbi mənə məlum deyil. Mən heç bunu bilmək də istəmirəm" - deyə Babək öz fikrini bildirdi.


New York`da tələbə olmaq.. – Edu Max\nJune 24, 2020 Xəbərlər by Aysel Azimova\nTəəccüblü deyil ki, Amerika xaricdə təhsil almaq istəyən beynəlxalq tələbələr üçün ən çox seçilən ölkədir. Çünki dünyanın ən yaxşı universitetləri, ən yaxşı ali təhsil sistemi, nüfuzlu bir gələcəyi və iş imkanları ilə Amerika hər il daha çox tələbə cəlb edir. Amerikanın ən yaxşı tələbə şəhərlərindən biri olan New York, tələbələrin Amerika xəyalını reallaşdırması üçün saysız imkanlarla doludur. Amerikada təhsil almaq tələbələrə böyük təcrübə və fürsətlər təklif edərkən, New York kimi şəhərlər qlobal biznes imkanları ilə diqqəti cəlb edir. New York`dakı universitetlər tələbələrə xüsusilə moda, rəssamlıq, teatr, kino, dizayn kimi sahələrdə yüksək keyfiyyətli təhsil təqdim edərkən, şəhər tam bir mədəniyyət mərkəzidir. 500-dən çox sənət qalereyası, 2000-dən çox mədəni tədbir və təşkilatlar, o cümlədən teatr, musiqi və vizual incəsənət sahələrinə ev sahibliyi edir.\nNew York`da əyləncəli tələbə həyatı keçirmək istəyirsinizsə, şəhəri bilməlisiniz. Şəhərlə tanış olmaq üçün Nyu Yorkun bölgələrini bilmək çox vacibdir … New York; Manhattan, Brooklyn, Queens, Bronx və Staten Island adlanan 5 bölgədən ibarətdir. Bütün bölgələr inkişaf etmiş metro xətləri ilə bir-birinə bağlanır. New York dünyanın nəbzini vuran bir şəhər olduğundan mədəniyyət, sənətdən qida və içkiyə, texnologiyadan iqtisadiyyata, dəbdən təhsilə qədər bir çox mövzuda maraqlarınıza uyğun fəaliyyətlərdə iştirak edə biləcəksiniz. Şəhərdəki muzeylərə baş çəkmək, tarixi restoran və kafelərdə yemək, teatr və musiqi əsərlərini seyr etmək və ya sadəcə gəzmək belə özünüzü inkişaf etdirməyə imkan verəcəkdir.\nİndi isə New York`da mütləq getməli olduğunuz 5 yeri qeyd edirik..\nTimes Square :New York`un ən tanınmış filmlərə mövzu olan yeri Times Square hər il milyonlarca turist qəbul edir.\nBrooklyn Bridge : Brooklyn və Manhattanı bir-birinə bağlayan və Dünyanın 8-ci möcüzəsi olaraq qəbul edilən körpü dövrünün ən yaxşı Gothic binalarından biridir.\nCentral Park : Özündə 25 mindən çox heyvan,bitki və quş növlərinə və bir şəlaləyə ev sahibliyi edən bu park dünyaca ən məşhur parkdır.\nStatue of Liberty : New Yorkun daha bir cəlbedici nöqtəsi Azadlıq Heykəlidir.\nEmpire State Building : Tək Amerikanın deyil bütün dünyanın ən məhşur binasıdır.\nNew York`da tələbə olmaq sizə təhsildən əlavə çox böyük təcrübə və dünya görüşü qatacaqdır.


Satılır 3 otaqlı 75 m2 bağ evi Göygöl\nElanın kodu: 730003\nBaxış sayı: 319 Elanın tarixi: 22.07.2021\nÜçtəpə kəndinin girişindən biraz əvvəldə çaya yaxın ərazidə yerləşir. Qiymətdə razılaşmaq olar. 8 sot torpağı var. Hər bir sənədi var. Qazı və suyu var. Hamam tualet çöldədir . Ev kürsülü , padvallıdır . Padvalı olduqca hündürdür.\nÜnvan: Göygöl ray, Üçtəpə kəndi\nBakı Bağları şirkəti Mərdəkan qəsəbəsində 4 Sotda 120 kv.m 3 otaqlı yeni təmirdən çıxmış əla bağ evini sizə təqdim edir. Bağ evi zal, 2 yataq otağı, mətbəx, holl və sanuzeldən ibarətdir. Su, qaz, işıq daimidir. Otaqlarda...\nBakı Bağları şirkəti Mərdəkan qəsəbəsində 3 Sotda 110 kv.m 3 otaqlı yeni təmirdən çıxmış əla bağ evini sizə təqdim edir. Bağ evi zal, 2 yataq otağı, mətbəx və sanuzeldən ibarətdir. Su, qaz, işıq daimidir. Otaqlarda asılm...\nGöygölə və bütün istirahət mərkəzlərinə yaxın yerləşir , yolları asfaltdır. Bağı 30 sotdan çoxdur. Daimi suyu var. Əşyaları ilə birlikdə satılır. Endirim olar\nTecili satilir.... Zirə qəsəbəsi, \_"Şaban\_" bağları (Sibir üstü) Massivində 12 sotda, ümumi sahəsi 145 m2, 3 otaqdan, sahəsi 72 m2 zaldan, 3 s/q -an ibarət olan bağ evi satılır! 50 yaşı olan bu bağın həyətində 27 m2 dər...\nBakı Bağları şirkəti sizə Mərdəkan qəsəbəsində Makaron fabriki yaxınlığında 4.5 Sotda 120 kv.m 3 otaqlı Natamam təmirli bağ evini təklif edir. Bağ evi zal, 2 yataq otağı, mətbəx və 3 sanuzeldən ibarətdir. Su, qaz, işıq d...\nTƏCİLİ SATILIR Şirvanda köhnə şəhərdə 4 yolda 12 sot həyət yanı sahəsi olan həyətdə 3 otaq köhnə hazır ev yarım tikili 2 mərtəbəli 4 otaq və əlavə olaraq 2 otaqlı əl evi yerləşir hər bir şəraiti var həyətdə meyvə ağacla...\nDenize yaxin erazide umumi sahesi 85kv olan 17 sot torpaqda tikilmiw bag evi tecili olaraq satilir . Qeyd edimki torpaq ayriliqdada satilir . Evin herbir weraiti var cox gozel temiz bir erazide yerlewir. Qoyulmuw qiymet ...\n5 sotun içində 90 kv 3 otaqlı ev.Filtirli hovuzu.Özüm üçün tikmişəm.Təcili satılır.\nBakı Bağları şirkəti sizə Mərdəkan qəsəbəsində Makaron fabrikinə yaxın 3 Sotda 100 kv.m 3 otaqlı əla təmirli bağ evini təklif edir. Su, qaz, işıq daimidir. İstilik sistemi hazır kombidir. Otaqlarda asılmış pərdə və lyüst...\nŞüvəlan qəsəbəsi Hacı Mövlan ərazisində Qala yolunda, yoldan 400 metr məsafədə 2.7 Sotda 100 kv.m 3 otaqlı tam təmirli gözəl bağ evi satılır. Su, qaz, işıq daimidir. İstilik sistemi hazır kombidir. Həyətin müəyyən hissəs...


Sikstin kapellasının tavanı — Vikipediya\nSikstin kapellasının tavanı 1508-1512-ci illərdə Mikelancelo tərəfindən yaradılmış sənət əsəri olmaqla Yüksək İntibah incəsənətinin şah əsərlərindən biri hesab edilir.\n4.093 sm × 1.341 sm\nSikstin kapellası, Vatikan muzeyləri, Vatikan\n1477-1480-ci illərdə Roma papası IV Sikstin sifarişi ilə inşa edilmiş papa kapellasının interyeri Roma papası II Yulinin sifarişi ilə dövrün müxtəlif məşhur rəssamları tərəfindən bəzədilmişdir. Sikstin kapellası əsrlər boyu papa seçimləri və bir çox başqa məşhur mərasimlərin keçirilmə məkanı olmuşdur.\nKapellanın altar divarında Mikelancelo tərəfindən işlənmiş nəhəng “Böyük məhkəmə” freskosu, XV əsrin Sandro Botiçelli, Domeniko Girlandayo və Pyetro Perucinyo kimi məşhur rəssamlarının kapella divarlarını bəzəyən əsərləri, Katolik kilsəsinin əsas doktrinalarını ifadə edən Rafaelin müəllifi olduğu xalçalar və kapellanın tavanında Mikelancelo tərəfindən işlənmiş əsərlər bir vəhdət təşkil etməklə, vahid dekorasiya sxeminə malikdir.\nTavan dekorasiyasının mərkəzi hissəsini Yaradılış kitabı əsasında çəkilmiş doqquz səhnə təşkil edir ki, bunlardan da ən məşhuru Leonardo da Vinçinin “Mona Liza” əsərindən sonra Yüksək intibah incəsənətinin ən məşhur nümunəsi hesab edilən “Adəmin yaradılışı” təsviridir. Həmin əsərdən Adəm və Tanrının əllərinin toxunuşu səhnəsinin müxtəlif rəssamlar tərəfindən işlənmiş çoxsaylı imitasiyaları vardır.\nTavanın kompleks dizaynının tərkib hissələri olan çoxsaylı çılpaq və geyimli insan fiqurları Mikelanceloya insan pozalarının təsvirində ustadlığını göstərməyə imkan yaratmış və bu təsvirlər bu günə kimi bir çox rəssamlar üçün ilham mənbəyi və tədqiqat obyekti olmuşdur.\n4 Memarlıq sxemi\n5 Təsvir sxemi\n5.1 Yaradılış kitabından doqquz səhnə\n5.1.2 Adəm və Həvva\n5.1.3 Nuhun hekayəsi\n5.2 On iki peyğəmbər fiquru\n5.4 İsanın sələfləri\n6 Üslub təhlili və bədii irs\n9 Populyar mədəniyyətdə\n11.1 Təsviri istinadlar\n11.2 Bibliya istinadları\nRoma papası II Yulinin Rafael tərəfindən işlənmiş portreti.\nRoma papası II Yuli “döyüşçü papa” idi, onun hakimiyyəti dövrü geniş siyasi fəaliyyətin aparılması, İtaliya ərazisinin kilsənin rəhbərliyi ilə vahid hakimiyyət altında birləşdirilməsi ilə yadda qalmışdır. Papa simvolikaya böyük önəm verərək, hakimiyyətini əks etdirən binaların tikilməsi, qələbələrini əks etditən abidələrin ucaldılmasına dəstək verirdi. Məhz II Yulinin hakimiyyəti dövründə, 1506-cı ildə, papa hakimiyyətinin və gücünün ən mühüm simvolu olan Müqəddəs Pyotr bazilikasının yenidən inşa edilməsinə başlanmışdır.\nHəmin il, yəni 1506-cı ildə II Yuli Sikstin kapellasının tavanının bəzədilməsi layihəsini düşündü. Kapellanın divarları on iki il əvvəl bəzədilmişdi. Üç hissəyə bölünmüş divarların ən aşağı hissəsi qapalı pərdələri xatırladır və Rafael tərəfindən dizayn edilmiş çoxsaylı qobelenlərlə örtülmüşdür. Divarların orta hissəsi sağ tərəfdə İsanın, sol tərəfdə isə Musanın həyatından müxtəlif səhnələrin təsvir edildiyi kopleks rəsmlərlə örtülmüşdür. Həmin rəsmlər Sandro Botiçelli, Domeniko Girlandayo, Pyetro Perucino, Luka Sinyorelli, Pinturikkyo və Kozimo Rosselli kimi ən məşhur intibah rəssamları tərəfindən işlənmişdir. Divarların ən yuxarı hissəsində pəncərələr vardır, onların arasında kı imitasiya nişlərdə isə ilk otuz iki roma papasının təsvirləri vardır. Matteo d'Amelia iddia edir ki, kapellanın tavanı mavi rəngə boyanmış, mavi tavanda isə ehtimal ki, zodiacal düzülüşlə qızılı ulduzlar yerləşdirilmişdir. Bu versiya ona görə inandırıcı qəbul edilir ki, kilsənin ən yuxarı təmsilçilərinin tez-tez görüşdüyü və mərasimlər keçirdiyi yer olan, Papa kilsəsi kimi tanınan kapellanın tavanının zodiakal ulduzlarla bəzədilməsi onların dini və zaman əhəmiyyətinin müşayət edilməsinə imkan verə bilərdi, lakin, Papa Yuli bu tavanın daha böyük dini əhəmiyyət daşımasını istəyirdi.\nDaha çox heykəltəraş kimi tanınan Mikelancelo işi öz öhdəsinə götürmək istəmirdi. Bundan əlavə, o, papanın öz məzarı üçün böyük bir heykəl kompozisiyasını hazırlamağı öhdəsinə götürmüşdü. Lakin, papa məsələyə çox sərt yanaşaraq geri çəkilmədi və Mikelancelo işi qəbul etməli oldu. Lakin fransızlarla müharibə papanın diqqətini yayındırdı və Mikelancelo heykəltəraşlığa davam edə bilmək üçün Romadan qaçdı. Lakin Mikelancelo papanın məzarı üçün hazırladığı heykəlləri tamamlaya bilmədi, çünki, 1508-ci ildə qələbə ilə Romaya qayıdan Roma papası II Yuli Mikelancelodan tavan üzərində işə başlamağı tələb etdi. İş haqqında müqavilə 10 may 1508-ci ildə imzalandı.\nPapa tərəfindən təklif edilən cədvəldə pendentivlərdə on iki həvarinin iri təsvirlərinin olması nəzərdə tutulurdu. Lakin Mikelancelo bu cədvəli qəbul etmir və daha mürəkkəb bir cədvəl üzərində işləməyə başlayır, rəssam qeyd edir ki, “mən işi öz istədiyim kimi etdim.” Mikelancelo tavan dekorasiyası üzərində dörd il çalışmış və 1512-ci ildə tamamlanmış bu əsərdə üç yüzdən çox obraz işləmişdir. Mikelancelonun həqiqətən də işi “öz istədiyi” kimi etməsi və ya buna qabil olmsı məsələsi dəqiq bilinmir və bu vaxta kimi incəsənət tarixçiləri arasında polemika mövzusu olaraq qalmaqdadır. Cayls Viterbonun teologiya üzrə Mikelancelonun məsləhətçisi olduğu güman edilir. Bir çox tədqiqatçılar bildirirlər ki, Mikelancelo ciddi Bibliya bilgisinə malik idi və tavanın cədvəlini özü işləyə bilərdi. Bu fikri, Mikelancelonun tavan üzərində işlədiyi vaxt Əhdi-Ətiqi dəfələrlə oxuması və kilsə tərəfindən yaradılmış xristian incəsənətindən yox, müqəddəs kitabın özündən ilham alması haqqında Askanio Kondivinin fikri də təsdiq edir. Ümumilikdə tavanda 343 fiqur işlənmişdi.\nBu lunetdə eşafoltun qurulduğu hissəni görmək mümkündür.\nKapellanın tavanına çata bilmək üçün Mikelancelo özü eşafolt qurmuşdur, həmin nazik taxta platformalar yerdən yüksəlməyərək, pəncərələrin üstündəki deşiklərə bərkidilmişdi. Mançinelli qeyd edir ki, Mikelancelo bunu ağaca sərf olunacaq xərci azaltmaq üçün etmişdi. Mikelancelonun tələbəsi və bioqrafı Askanio Kondiviyə görə, pilləkənlər və döşəmə tərəfindən dəstəklənən kronşteynlər və çərçivələr döşəmə və divara gips, həmçinin boya sıçramasının qarşısını almaq məqsədi ilə parça ilə örtülmüşdü. İşlərin getdiyi vaxt binanın yalnız yarısına eşafolt qurulmuş, iş irəlilədikcə eşafolt da hərəkət etdirilmişdir. Lunetlərin aşağısına kimi bütün divarlar həmçinin eşafoltla örtülmüşdü. Sikstin kapellasının freskalarının sonuncu restavrasiyası zamanı divarlardakı deşiklər yenidən istifadə olunmuşdur.\nMəşhur inama görə, Mikelancelo arxası üstə uzanaraq yox, ayaq üstə duraraq işləmişdir. Vazari qeyd edir ki, “Başını arxaya əyərək işləmək məcburiyyəti yarandığından, Mikelancelo işi çox mürəkkəb şərtlər altında tamamlamağa məcbur olmuşdur.” Mikelancelo öz fiziki diskomfortunu kiçik eskizin yanında yazdığı yumoristik sonetdə ifadə etmişdi.\nBu iqnudi obrazının baş və çiyin ətrafında bir gündə cilalanmış gips detalını görmək mümkündür.\nTavanda əsərlər freska texnikası ilə çəkilmişdir, çünki, boya nəm gips üzərinə vurulmuşdur. Mikelancelo Florensiyanın ən nüfuzlu fresko rəssamlarından biri olan Domeniko Girlandayonun emalatxansında çalışmış, Girlandayonun işləri Santa Mariya Novella kilsəsini və Sikstin kapellasının divarını bəzəmişdir. Başlanğıcda gipsin üzərinə vurulan boyalar qabıq qoyaraq qopurdu, çünki işlər başladığında gips yaş idi. Buna görə də, Mikelancelo çəkdiklərini silməyə və yenidən işə başlamağa məcbur olmuşdu. Bundan sonra o, tələbələrindən biri olan Yakopo Torni tərəfinfən hazırlanmış və kiflənməyə qarşı tərkibə malik olan xüsusi formuladan istifadə etdi ki, bu formula da qısa zamanda italyan memarlıq ənənəsində özünə yer elədi.\nTavandakı təsvirlər fresko janrında işləndiyindən, bir gün əvvəl boya ilə işlənilməli hissəyə gips vurulurdu ki, bu da giornata texnikası adlanır. Hər dəfə yeni hissənin işlənməsindən əvvəl başqa bir hissənin kənarları qaşınır və yeni iş sahəsi təmizlənirdi. Giornatenin kənar hissələrini diqqətlə baxdıqda seçmək mümkündür və bu da işin necə irəliləməsini izləməyə imkan verir. Bu fresko rəssamları üçün adi haldır, belə ki, bütün rəssamlar bütöv fresko cədvəlini kiçik eskizlərə bölərək işləyirlər, hətta, bir çox freskalarda fiqurların sıralanması üçün stiletto ilə açılmış kiçik deşikləri də görmək mümkündür. [nb 1]\nMüxtəlif hissələrdə nəm gips üzərində boyaların rəngarəngliyini təmin edə bilmək üçün yuma texnikasından istifadə edən Mikelancelo, qurumadan sonra əmələ gəlmiş bozluqları kölgələr verməklə və müxtəlif fırçalarla detallar əlavə etməklə doldurmuşdur. Saç telləri və taxıl kimi incə detalların işlənməsi üçün Mikelancelo səyrək tüklü fırçadan istifadə etmişdir. O, rəssamların istifadə etdikləri ən yaxşı metodlardan və o zaman əlçatan olan ən yeni texnologiyalardan istifadə edərək, onları müxtəlif rəssamlıq maneraları bilə kombinə etmiş və Girlandayonun emalatxanasında öyrəndiyi məlumatlarla zənginləşdirmişdir. [nb 2]\nTanrının varlığı yaratması\ntəsvirini Mikelancelo bir gündə\nişləmişdir və təsvir rəssamın tavanı\nişləməsini əks etdirir.\nMikelancelonun şeir yazdığı vərəq\nkənarında çəkdiyi təsvirdə Tanrının varlığı\nyaratması təsvirinin qaralaması görünür.\nİşlər altarın qarşı tərəfindən başlamış və inkişaf etdirilərək Yaradılış səhnəsi ilə altara tərəf davam etdirilmişdir. Digər panellərlə müqayisədə, Nuhun hekayəsinin təsvir olunduğu ilk üç panel xırda fiqurların çox olması ilə seçilir. Bu həmin hissədə peyğəmbər və iqnudi fiqurlarının tavanın mərkəzi hissəsinə nisbətdə daha kiçik ölçüdə çəkilməsi ilə yox, bu hissədəki təsvirlərin insan taleyi və ümumilikdə insanlıq ilə bağlı olması ilə əlaqədardır. Ölçülərin böyüməsi ilə Mikelancelonun özünəməxsus stili daha aydın görünməyə başlamışdır və Yaradılış səhnəsindəki Tanrı obrazını rəssam cəmi bir gündə işləmişdir.\nParlaq rənglər və bir-birindən kəskin fərqlənən xəttlər bütün fiqurların yerdən aydın görünməsini təmin edir. Adəmin yaradılması təsvirində ölçüləri elə götürülmüşdür ki, tavanın hündürlüyünə baxmayaraq, təsvirin altında dayanan adama elə gəlir ki, əlini yuxarı qaldırsa Adəm və Tanrıya toxuna bilər. Vazari qeyd edir ki, açılışın baş tutduğu vaxt tavan tamamlanmamışdı, çünki qızılı rənglər və mavi lapis lazuli detallar hələ işlənməmişdi və bu qızılı rəngə üstünlük verilmiş divar təsvirləri ilə uyğunlaşmanı təmin edən detalların əskikliyi demək idi. Lakin bu rənglərin freskalara əlavə edilməsi sonra da baş tutmamışdı, bunun da səbəbi həm Mikelancelonun yenidən eşafolt qurmaq istəməməsi, həmçinin qızılı və mavi lapis rənglərin ümumi freskalar fonunda əhəmiyyətini itirməsi idi.\nLakin, faktiki olaraq tavanın bəzi hissələri qızılla bəzədilmişdir ki, bunlar da, İqnudilər arasındakı qalxanlar, peyğəmbərlər və sibillər arasındakı sütunlardır. Ola bilsin ki, qalxanların qızılla işlənməsi Mikelancelonun orijinal cədxəlinin bir hissəsi olmuşdur, çünki, eyni stildə qızılla örtülmüş bu qalxanlar ümumi baxışda bütün fresko sistemindən seçilərək qalxan paradını xatırladır.\nAdəm və Həvvanın günah işləyərək Ədən bağından qovulması\nTavanın açıq məzmunu Tanrının İsa vasitəsiylə bildirdiyi kimi insanlığın ehtiyacı olan Xilasdır. Bu insanlığın Tanrı ilə andlaşmaya ehtiyacı olması haqqında vizual metaforadır. Əhdi-Ətiqdən Musanın İsrailoğullarını Misirdən çıxarması və Əhdi-Cədiddən İsanın hekayəsi kapellanın sağ və sol divarlarında təsvir olunub.\nTavan dizaynının əsasını Yaradılış kitabı əsasında işlənmiş doqquz səhnə təşkil edir ki, onlardan da beşi bir qədər kiçik ölçüyə malikdir və hər bir dörd ədəd İqnudi adlandırılan çılpaq oğlan fiqurları tərəfindən dəstəklənir və ya saxlanılır. Tavanın hər iki tərəfində İsanın doğulması haqqında xəbər vermiş on iki qadın və kişinin fiquru var. Pəncərələrin üstündə yerləşən və lunetlər adlandırılan aypara formalı hissələrdə İsanın əcdadlarının təsvirləri verilib. Onlardan yuxarıda üçbucaqlı spandrellərdə müxtəlif fiurlar təsvir edilsə də, həmin fiqurları hansısa Bibliya obrazları ilə identifikasiya etmək mümkün olmamışdır. Bu tavan cədvəli hər dörd küncdən hər birində dramatik Bibliya hekayələrinin təsvir edildiyi böyük pendentivlərlə tamamlanır.\nMənbə məlumatları əsasında tavanda Tanrının yeri yaratması, insanları orda yerləşdirməsi, insanın günah işləməsi və Cənnətdən qovularaq ölümə məhkum edilməsi, Tanrıdan ayrı düşməsi təsvir olunur. Bundan sonra insanlıq daha çox günaha batır, utanc səbəbi olan əməllər törədir və Böyük tufanla cəzalandırılır. İbrahimdən Yusifə kimi gələn əcdadlardan sonra Tanrı insanlığı xilas etməsi üçün İsa Məsihi göndərir. Xilaskarın gəlməsi haqqında xəbər İsrail peyğəmbərləri və klassik dünyanın sibilləri tərəfindən verilir. Tavanın müxtəlif komponentləri məhz bu xristian doktrinası ilə əlaqəlidir. Ənənəvi olaraq Əhdi-Ətiq Əhdi-Cədidin bazası kimi qəbul edilmişdir. Əksər hadisələr və şəxslər əsasən İsanın həyatı, xristian təliminin hansısa vacib elementi, Vəftiz və ya Yevxaristiya kimi sirrli rituallarla birbaşa simvolik bağlılıqda təsvir edilmişdir. Məsələn, əlindəki böyük balıqla İona obrazını çox asanlıqla tanımaq mümkündür və o adətən İsanın ölməsinin və yenidən dirilməsinin simvolu kimi qəbul edilir.\nBöyük tufandan xilas olmuş Nuhun qurbanı\nBaxmayaraq ki, kilsə ümumilikdə erkən xristian simvolikasını dolğun şəkildə əks etdirir, kapellanın tavanında İntibah düşüncəsinə məxsus humanizmin xristian teologiyası ilə birləşdirilməsini də müşahidə etmək mümkündür. XV əsrdə İtaliyada, xüsusilə Florensiyada klassik ədəbiyyat və fəlsəfəyə, Platon, Sokrat kimi filosofların əsərlərinə böyük maraq var idi. Cavan oğlan olan Mikelancelo vaxtının böyük bir hissəsini Florensiyada Mediçi ailəsi tərəfindən yaradılmış Humanist akademiyasında keçirirdi. Buna görə də o, Donatellonun bürünc “David”i kimi erkən humanist sənət nümunələri ilə tanış idi və özü də nəhəng ölçülərə malik mərmər “David” heykəli işləmişdi ki, bu heykəl də Florensiyada Palaçço Vekko binası qarşısında ucaldılmışdı. İnsanlığa humanist yanaşma özündə insanın sosial öhdəliklərdən azad olması və kilsə kimi vasitəçilərin köməyi olmadan birbaşa Tanrı ilə ünsiyyət saxlamasını əks etdirirdi. Bu isə kilsənin mövqeyinə zidd idi. Belə ki, kilsə insanın günahkar və qüsurlu təbiətə malik olduğunu bildirsə də, humanizm insanın potensial nəcib və gözəl təbiətə malik olduğunu bəyan edirdi.[nb 3] Lakin bu iki yanaşma heç də mütləq barışmaz mövqeyə malik deyildi, belə ki, kilsə üçün ruh yüksəkliyi, ağıl və bədən üçün” onun Tanrı ilə insan arasında vasitə olmasının qəbul edilməsi əsas əhəmiyyətə malik idi. Kilsədən kənarda qalmaq Xilasdan kənarda qalmaq kimi qəbul edilirdi. Sikstin kapellasının tavanında Mikelancelo həm katolik, həm də humanist yanaşmasını əks etdirmiş, lakin onların vizual olaraq bir-birinə zidd görünməməsini təmin etmişdir. İstisna olaraq, sibillər və İqnudi kimi qeyri-bibliya fiqurları rasionallığı ilə həm xristian, həm də humanist mövqeyi əks etdirir. Bu cür rasionallaşdırma sonradan kontrreformasiyanın hədəfi olmuşdu.\nOrta əsrlərdən müasir dövrə kimi tavanın ikonoqrafiyasının müxtəlif interpretasiyaları olmuş, bəzi detallar hələ də müasir elmdə mübahisə mövzusu olaraq qalmaqdadır[nb 4], həmçinin lunetlərdəki və spandrellərdəki fiqurların identifikasiyası məsələsinə də fərqli yanaşmalar vardır. Hələ ki, heç bir nəticə əldə olunmamasına baxmayaraq, müasir tədqiqatçılar da tavanın teoloji proqramının yazılı mənbəsini axtarmağa davam edirlər və bir çox tədqiqatçılar bildirirlər ki, bu proqram Bibliyanı yaxşı bilən Mikelancelonun özü tərəfindən hazırlanmışdır. Müasir tədqiqatçıları maraqlandıran başqa bir məsələ isə, Mikelancelonin şəxsi dini və dünya görüşünün tavanın ikonoqrafik proqramının hazırlanmasına necə təsir etməsidir. Bu cür spekulyasiyalardan ən əsası Mikelancelonu daima narahat edən homoseksual istəkləri və xristian dini görüşünün zidd mövqedə dayanmasıdır.[nb 5]\nSikstin kapellası 40.5 metr uzunluğa və 14 metr enə malikdir. Tavan və döşəmə arasındakı hündürlük isə 20 metrdir. Ümumilikdə bina çox mürəkkəb struktura malikdir və çətin ki, ilkin layihələndirilməsi zamanı bu mürəkkəb strukturun hazırda olduğu kimi zəngin dekorasiyaya malik olması planlaşdırılsın. Kapellanın tavanının ilkin dekorasiya layihəsini işləyən Pyer Matteo d'Amelia, Padovada Cotto tərəfindən işlənmiş Skroveni kapellasının tavanı kimi Sikstin kapellasının tavanını da mavi rəngə boyanış və qızılı ulduzlarla bəzəmişdi.\nKapellanın divarları hər tərəfdən üç yarusa bölünür və altı pəncərəyə malikdir. Həmçinin binanın iki qurtaracağında da pəncərələr olmuş, lakin, Mikelancelonun altarda “Böyük məhkəmə” freskasını işlədiyi vaxt həmin pəncərələr qapadılmışdı. Pəncərələr arasında tağlar tərəfindən dəstəklənən pendentivlər vardır. Pendentivlər arasında spandrellər adlandırılan aypara formalı kəsimlər vardır ki, bunlar da tağlar vasitəsiylə bir-biri ilə əlaqələndirilir. Pendentivlərdən yuxarıda tavan cüzi əyilmə effekti ilə sərbəst hissəyə keçir. Bu tavanın real memarlığıdır. Lakin, Mikelancelo bu mürəkkəb memarlığı imitasiya və ya yamsılama (illüzion) memarlıq adlandırılan təsviri memarlıq elementləri ilə daha da mürəkkəbləşdirmişdir.\nTanrının quru və suyu ayırması, imitasiya memarlıq, iqnudilər və qalxanların yerləşməsi.\nTəsviri memarlıq cədvəlinin ilk elementi real memarlıq elementlərinin vurğulanması, xüsusi xəttlər vasitəsiylə ayrılması, spandrellər və pendentivlərin (parusların) tağ kəsiklərinin qabardılması olmuşdur. Mikelancelo onları daş memarlıq oblomları kimi görünən dekorativ əlavələr kimi işləmişdir.[nb 6] Onlar iki təkrarlanan motivə malikdir ki, həmin motivlər də Klassik memarlığın ümumi formulasından götürülmüşdür.[nb 7] Motivlərdən biri meşə palamududur ki, bu motiv kapellanı inşa etdirmiş papa IV Sikstin və Mikelancelonun işini sifariş etmiş papa II Yulinin ailələrinin simvoludur.[nb 8] Digər motiv isə daraq qabığıdır ki, bu da 1483-cü ildə kapellanın həsr edildiyi Madonnanın simvollarından biridir.[nb 9] Divar tacı spandrellərin üstü ilə yüksəlib, tavanın mərkəzi hissəsi boyunca keçərək təsvirlər hissəsini, həm məzmun həm də dizayn baxımından həmin təsvirləri dəstəkləyən peyğəmbərlər, sibillər və İsanın sələflərinin rəsmlərindən ayıran, güclü naxış sisteminə malik karnizin yanlarından keçir. On qalın travertin tavanın ortasındakı sahəni səhnələrin çəkilməsi üçün hissələrə bölür.\nKiçik fiqurların böük bir hissəsi memarlıq elementləri ilə inteqrasiya edilib ki, burada qarşıya qoyulan məqsəd dekorativ tamlığın əldə olunması idi. Bu fiqurlara karnizin altında yerləşən və hər birinin üzərində iki çılpaq qadın və yaq kişi fiqurunun dayandığı süni mərmər görünüşlü dayaqlar da daxildir; hər bir spandrelin üstündə daş qoyun başları yerləşdirilib; animasiyalaşdırılmış kitab saxlayanlar kimi, bürünc rəngli və müxtəlif pozalı çılpaq kişi və qadın fiqurları spandrellalar və reberlər arasında yerləşdirilib; geyimli və çılpaq çoxlu putti fiqurları isə peyğəmbərlər və sibillərin təsvirləri altındakı lövhələri saxlayırlar. Karnizin digər tərəfində, kiçik təsvirlərin hər iki tərəfində medalyonlar və qalxanlar vardır. Süni karnizin üstündə, memarlıq dizaynının tərkib hissəsi olmayan, lakin ayırıcı xarakter daşıyan, İqnudilər adlı iyirmi müxtəlif pozalı çılpaq kişi təsviri vardır. Qrafik olaraq, iqnudilər Bibliya səhnələri arasındakı boş əraziləri və ümumilikdə kapella tavanının boş səthini doldururlar. (aşağı bax)\nYaradılış kitabından doqquz səhnəRedaktə\nTavan elementlərinin illüstrativ planı üç mövzunu bir-birindən ayrı şəkildə sahələr üzrə göstərir.\nTavanın mərkəzi hissəsində Mikelancelo, Bibliyanın birinci kitabı olan Yaradılış kitabından doqquz səhnə işləmişdir. Böyük və kiçik ölçülü panellərdə əks edilmiş səhnələri mövzularına görə iki qrupa bölmək mümkündür.\nBirinci qrupda Tanrının Yeri və Cənnəti yaratması təsvir olunur. İkinci qrupda Tanrının ilk insanlar olan Adəm və Həvvanı yaratması, onların Ədən bağında yaşamaları və ordan qovulmaları əks olunub. Üçüncü qrupda insanlığın və qismən Nuhun ailəsinin çətin vəziyyəti təsvir olunur.\nTəsvirlər ciddi xronoloji ardıcıllıq olmadan işlənmişdir. Əgər bu təsvirlər üç qrup şəklində qəbul edilərsə, orta əsr rəsm əsərləri və vitrajlarında olduğu kimi həmin qruplara daxil olan əsərlər öz aralarında əlaqəlidirlər. Təsvirlər kapellanın girişindən izlənməyə başlandıqda “Yaradılış”, “Qovulma” və “İnsanlığın taleyi” təsvirləri əks tərəfdə, altarın qarşısında yerləşmişdir. Bununla belə, hər bir təsvir elə yerləşdirilmişdir ki, altara doğru irəlilədikcə onların hər biri individual olaraq insanın diqqətini cəlb edir. İlk baxışda bunu anlamaq çətin olsa da, izləyicinin divar tacını görməsindən sonra hər şey aydın olur. Paoletti və Radke ehtimal edirlər ki, bu sıralama insanlığın tanrının mərhəmətinə doğru irəliləməsini simvolizə edir. Bununla belə, üç bölmə Bibliya xronologiyasına uyğun olaraq yerləşdirilmişdir.\nAltardan qapı istiqamətində təsvirlər aşağıdakı kimi sıralanmışdır:\nİşıq və Qaranlığın ayrılması\nGünəş, Ay və Yerin yaradılması\nEhtiras və qovulma\nGünəş, ay və bitkilərin yaradılması\nÜç yaradılış səhnəsində Bibliyanın birinci kitabından Tanrının Yeri və orda olanları altı gündə yaratması, yeddinci gün isə dincəlməsi təsvir olunub. Birinci səhnədə, birinci gündə Tanrının işığı yaratması və qaranlıqdan ayırması təsvir olunub..[Fig 1] Xronoloji olaraq, ikinci paneldə ikinci gün – Tanrının su və torpağı ayırması təsvir olunmalı idi. Lakin, ilk üç paneldən ən böyüyü olan orta səhnədə üçüncü və dördüncü günlər – Tanrının yeri yaratması və onu yaşıl otlar və canlılarla zənginləşdirməsi[Fig 2], dördüncü gündə isə günəş və ayı yaratması, gündüz və gecənin, aylar və fəsillərin formalaşması təsvir olunub.[Fig 3] Yaradılış kitabına görə beşinci gündə Tanrı səmada yaşayan quşları və suda yaşayan balıqları, həmçinin yerin dərinliyində yaşayan varlıqları yaradıb. Lakin biz bu təsviri tavanda görmürük. Həmçinin altıncı gündə Tanrının yerdəki digər canlıları yaratması da təsvir edilməyib.[Src 1]\nBu üç təsvir digər iki qrupa daxil olan təsvirlərlə müqayisədə daha dinamik, daha dərin mənalı və daha zəngin işlənmişdir. Birinci təsvir haqqında Vazari deyir: “...Mikelancelo Tanrının işıq və qaranlığı ayırmasını təsvir edərkən, onu bütün əzəməti ilə təqdim edir, əllərini açaraq sevgi dolu ilhamını və yaradıcı gücünü göstərir.”\nAdəm və HəvvaRedaktə\nƏsas məqalə: Adəmin yaradılması\nTavanın mərkəzi hissəsi üçün Mikelancelo Yaradılış kitabının birinci, ikinci və üçüncü fəsillərində təsvir olunan Adəm və Həvvanın hekayəsindən dörd səhnəni seçib. Butəsvirlərin əks olunduğu panellərdən ikisi böyük, biri isə kiçikdir.\nBu mövzuda olan üç təsvirdən birincisi olan rəssamlıq tarixinin ən məşhur əsərlərindən biri - “Adəmin yaradılışı”nda Mikelancelo Tanrının Adəmi yaratması, barmağını uzadaraq onun barmağına toxunmasını təsvir edib. Vazari həmin təsvirdəki Adəm obrazını təsvir edərkən deyir ki, “onun bədəninin gözəlliyi, duruşu və konturları o qədər gözəl işlənilib ki, həmin obrazın təsvir olunduğu zaman ilahi yaradanən özü tərəfindən yaradıldığına inanırsan, onun ölümlü bir rəssamın fırçası ilə çəkildiyinə inanmaq mümkün deyil.” Tanrının açılmış qolu arxasından Həvva hürkmüş şəkildə boylanır.\nİkinci təsvirdə Tanrının yatmış Adəmin yanından[Fig 4] Həvvanı yaratması göstərilib ki, bu təsvir də ənənəvi Bibliya təsvirləri ilə oxşarlıq təşkil edir, xüsusilə Mikelancelonun gəncliyində yaradıcılığını tədqiq etdiyi Yakopo della Kverçanın Bolonyadakı San Petronio bazilikasının giriş qapısının ətrafında işlədiyi Yaradılış freskası ilə çoxlu bənzər məqamlar var.\nBu mövzudan olan sonuncu paneldə Mikelancelo bir-birinə əks olan iki səhnəni birləşdirərək[Fig 5], bir tərəfdə o, Adəm və Həvvanın qadağan olunmuş meyvəni – Həvva həmin meyvəni ilanıdan götürərək Adəmə təklif edir - götürməsini, digər tərəfdə isə Adəm və Həvvanın Ədən bağından qovulmasını və insanlığın ölümlə cəzalandırılmasını təsvir edir.[Src 2]\nİlk iki mövzudan fərqli olaraq tavanın üçüncü və sonuncu mövzusu seçilərkən xronoloji arıdıcıllıqdan daha çox tematik vacibliyə əhəmiyyət verilib, Yaradılış kitabının VI-IX fəsillərindən Nuhun hekayəsinin bəzi səhnələri işlənilib. Birinci səhnədə qoyunun qurban verilməsi təsvir edilib.[Fig 6] Vazari bu səhnə haqqında yazarkən, səhvən, Nuhun qurbanını, Habil və Qabilin qurbanı ilə qarışdırır, Tanrı Habilin qurbanını qəbul edir, Qabilin qurbanını isə qəbul etmir. Bu qurban da Nuh ailəsinin insanlığın qalan hissəsinin məhv olduğu Böyük Tufandan sağ çıxmasından sonra verdiyi qurbanla oxşarlıq təşkil edir.\nBöyük, mərkəzi paneldə Ümumdünya tufanı təsvir olunub.[Fig 7] Arxada Nuha ailəsinin sığındığı gəmi, öndə isə fəlakətdən qurtulmağa çalışan insanlıq göstərilib. Tavandakı bütün digər təsvirlərlə müqayisədə, çoxsaylı fiqurlardan ibarət olan Tufan səhnəsi, kapellanın divarlarında digər rəssamlar tərəfindən işlənmiş səhnələrlə daha çox uyğunluq təşkil edir.\nBu mövzudan olan son səhnədə Nuhun sərxoşluğu təsvir olunub.[Fig 8] Tufandan sonra Nuh torpağa toxum atır və üzüm yetişir. Bu təsvirin arxa fonunda məhz bu hadisə göstərilib. Nuh sərxoş olur və özünü biyabır edir. Nuhun gənc oğlu Ham digər qardaşları Sam və Yafəti çağırır, lakin onlar atalarının üstünü örtürlər. Ham daha sonra Nuh tərəfindən lənətlənir və bildirilir ki, Hamın nəslindən törəyən Kənanilər Sam və Yafətin nəslindən törəyənlərə xidmət edəcək. Bu üç təsvirin işlənməsi ilə rəssam insanlığın Tanrının mükəmməl yaradılışından sonra xeyli yol keçmiş olmasını göstərməyə çalışmışdır. Lakin, Sam və onun nəslindən gələn israiloğulları dünyaya Xilas gətirmişdi. [Src 3]\nBaxmayaraq ki, Mikelancelo hadisələri xronoloji ardıcıllıqla İnsanın yaradılmasından Nuhun əhvalatına doğru inkişaf etdirir, tədqiqatçılar araşdırmaya daha çox Nuhun sərxoşluğu təsvirindən başlayırlar. Tolnayın neoplatonik yanaşmasında Nuhun hekayəsi Tanrının insanı yaratmasının əsası kimi qəbul edilir.\n"Baal heykəli" qalxanından olan bu detalda qara rəng və qızılın tətbiqini izləmək mümkündür.\nKiçik Bibliya səhnələrinin iki tərəfində həm təsvirləri, həm də İqnudi fiqurlarını dəstəkləyən on medalyon vardır ki, bunları da medalyon və ya qalxan paradı, bürünc medalyonlar adlandırır, onları tavanın mərkəzi hissəsinin dekoru kimi qəbul edirlər. Bu cür dekorların bütün məşhur nümunələri həqiqətən də laklanmış və qızıl suyuna çəkilmiş taxtadan işlənirdi. Qalxanların hər biri Əhdi-Ətiqdən və ya Apokriflərdən Makkaveylər kitabından olan səhnələrlə bəzədilmişdir.\nTavanın mərkəzindəki səhnələrdən fərqli olaraq, medalyonlarda Bibliyanın daha utanc verici səhnələri təsvir olunmuşudur ki, bu səhnələr arasında yeganə istisna İlyasın Yeliseyin daş qalxanı ilə alovdan qorunması səhnəsidir. Lakin, İlyasın peyğəmbər kimi rolu daha çox xəbərdarlıq və ittihamlarla qeyd edilir ki, bu zaman da onun İsrailoğullarının günahlarına görə cavab vermələri üçün vasitə olduğu qəbul edilir.[Src 4] Yüksək ustalıqla işlənmiş beş qalxandan dördündə Mikelancelonun “Kaşin döyüşü” əsərindəki gərgin fiqurları xatırladan səhnələr verilib.[nb 10]\nTavandakı rəsmlərdən fərqli olaraq qalxanlarda qızılı rəngdən istifadə olunması tavan dekorasiyasının kapellanın divar dekorasiyası ilə əlaqələndirilməsi məqsədi güdmüşdür. Divar freskolarının bir hissəsində, xüsusilə Perucinyo tərəfindən işlənmiş təsvirlərdə döyülmüş qızıldan çox istifadə olunmuş, əsərlərdə obrazların paltarları, ayırıcı xəttlər və sair detallar qızılla iişlənmişdir. Məhz bu metoddan Mikelancelo medalyonları işləyərkən istifadə etmiş, Roma triumfal arkalarının təsvir olunduğu medalyonlarda isə ehtimal ki, Sandro Botiçellinin Musanın həyatı seriyasından olan "Günahkarların cəzalandırılması" freskasından ilhamlanmışdır.\nOn iki peyğəmbər fiquruRedaktə\nHər iki divardakı pendentivlərdə, həmçinin, kapellanın baş divarındakı iki pendentivdə Mikelancelo on iki nəhəng firuq işləmişdi: Məsihin gəlişi haqqında xəbər vermiş on iki peyğəmbər fiquru. Həmin fiqurlardan yeddisi kişi fiquru olmaqla yəhudi peyğəmbərləri, qalan beş fiqur isə qadın fiqurları olmaqla Klassik dünyanın peyğəmbərləridir və Sibillər adlandırılır. Peyğəmbər İonanın fiquru altarın üstündə, Zəkəriyyənin fiquru isə qarşı divardadır. Digər kişi və qadın fiqurları isə bir-birinin qarşısında olmaqla divarlarda yerləşdirilib, fiqurların altında isə mərmərə bənzər lövhələrdə fiqurların adı saxlanılıb. Mərmər lövhələrin hər biri iki putto obrazı tərəfindən saxlanılır.\nİona (IONAS) – altarın üstündə[Fig 9]\nİyeremiya (HIEREMIAS)[Fig 10]\nFars Sibili (PERSICHA)[Fig 11]\nEzekiel (EZECHIEL)[Fig 12]\nEritreya Sibili (ERITHRAEA)[Fig 13]\nİoel (IOEL)[Fig 14]\nZəkəriyyə (ZACHERIAS) – kapellanın əsas giriş qapısı üstündə[Fig 15]\nDelfiya Sibili (DELPHICA)[Fig 16]\nYesaya (ESAIAS)[Fig 17]\nKum Sibili (CVMAEA)[Fig 18]\nDaniel (DANIEL)[Fig 19]\nLibiya Sibili (LIBICA)[Fig 20]\nSpandrellərin bəzədilməsi üçün yeddi İsrail peyğəmbəri seçilmişdir ki, bunlardan da dördü əsas peyğəmbərlərdir: Yesaya, İyeremiya, Ezekiel və Daniel. On iki kiçik peyğəmbərdən isə üçü təsvir edilmişdir: İoel, Zəkəriyyə və İona. Baxmayaraq ki, peyğəmbərlikləri Bibliyada çox az əks olunduğundan İoel və Zəkəriyyə də kiçik peyğəmbərlər hesab edilirlər, onların peyğəmbərlik məlumatları mühüm əhəmiyyətli hesab edilir.\nİoelin “Sizin oğlanlarınız və qızlarınız peyğəmbərlik edəcək, yaşlılarınız yuxu, gəncləriniz isə görüntü görəcək"[Src 5] sözləri Mikelancelonun təsvir cədvəlinin əsasını təşkil edib, bu cədvəldə qadınlar (sibillər) kişilərlə (peyğəmbərlər) bir cərgədə yer tutur, gənc Daniel isə ağ saqqallı İyeremiyanın qarşısında yerləşir.\nZəkəriyyə peyğəmbərlik edərək deyir: “Baxın! Sizin rəbbiniz sizə doğru gəlir, ciddi və eşşək belində oturaraq!”[Src 6] Onun fiquru kapellanın əsas qapısının üstündə yerləşir. İsanın Yerusəlimə daxil olması günü qeyd edilərkən, papa məhz bu qapıdan kapellaya daxil olur.\nİonanın peyğəmbərliyi Nineva şəhərinin dağılması ilə əlaqədardır. Lakin, bu İona obrazının altarın üstündə yerləşdirilməsi üçün əsas ola bilməzdi. Bu obraz daha çox, peyğəmbər simvolu kimi qəbul edildiyindən bir çox sənət əsərlərində, həmçinin kilsə pəncərələrində təsvir olunmuşdur. Tanrıya tabe olmaq istəmədiyinə görə cəza olaraq İonanı böyük bir balıq udmuşdu.[nb 11] O, balığın qarnında üç gün vaxt keçirmiş, daha sonra sağ-salamat yenidən yaşadığı şəhərə qayıdaraq Tanrının təbliği ilə məşğul olmuşdur. Buna görə də, İona, çarmıxa çəkilərək öldürülən, üç gün məzarda keçirilən və daha sonra yenidən dirilən İsanın sələfi hesab edilir.[Src 7] Kapellanın altarının üstündə əlində “böyük balıq” təsviri ilə göstərilən İonanın gözləri Yaradan Tanrıya istiqamətlənib[Fig 9] və bu İsanın çarmıxa çəkilməsinin simvolu kimi qəbul edilir.\nVazari peyğəmbərlər və sibilləri təsvir edərkən Yesaya obrazına daha çox diqqət yetirərək[Fig 17] yazır: “Bu obrazı tədqiq edən istənilən adam deyə bilər ki, onun cizgiləri təbiətdən kopyalanıb, incəsənətin həqiqi anası, əsl rəssamın əli ilə əsl sənətin sirrlərini göstərib.” \nSibillər Klassik dünyada peyğəmbər xüsusiyyəti daşımış, ziyarətgahı və ya məbədi olmuş qadın obrazlarıdır. Kapellanın tavanında təsvir edilmiş beş sibil obrazının hər birinin Məsihin doğulması haqqında xəbər verdiyi qeyd edilir. Məsələn, Vergili “Dördüncü Ekloq”unda Kum sibilindən “Cənnətdən gələcək yeni hamiləliyin” “Qızıl əsr”i qaytaracağı haqqında sitat gətirir. Bu sitatın İsaya aid olduğu iddia edilir.\nXristianlıq nəzəriyyəsinə görə İsa yalnız yəhudilər üçün deyil, eyni zamanda həm də Centillər üçün göndərilmişdi. Bu məqsədlə də Tanrı yəhudiləri və centilləri eyni şəkildə istifad edir. Paqan imperator Avqust yenidən siyahıyaalma lazım olduğunu[Src 8] əmr etməsəydi, İsa Betleyemdə (onun burada doğulacağı xəbər verilmişdi)[Src 9] doğulmaya bilərdi. Eyni şəkildə, İsanın doğulması zamanı, bu hadisə varlılar və kasıblar, güclülər və zəiflər, yəhudilər və centillər arasında elan edilir. Bahalı hədiyyələrlə yeni doğulmuş İsanı axtaran üç zəngin kişi (maqlar) da paqan dinlərə inananlar idilər.\nRoma kilsəsi, paqan keçmişinə böyük maraq göstərilən bir şəhərdə yerləşirdi, alimlər latın dilində yazılmış kilsə əsərləri ilə yanaşı digər əsərləri də tədqiq edirdilər, Müqəddəs Avqustinin əsərləri ilə yanaşı, Klassik dünyanın filosoflarının da əsərləri diqqət mərkəzində idi və belə bir mühitdə inşa edilmiş Sikstin kapellasında beş paqan peyğəmbərinin təsvirinin yer alması heç də təəccüblü deyildir.\nKiçik peyğəmbərlər də nəzərə alındıqda on – on iki obraz seçimi olduğu halda, Mikelancelonun nəyə görə hazırda kapellanı bəzəyən beş sibil obrazını seçməsi məlum deyil. Con O'Mali ehtimal edir ki, Mikelancelonun seçimi coğrafi əhatə ilə bağlıdır və Sibillər Asiya, Afrika, Yunanıstan və İoniyanı təmsil edirlər.\nVazari Eritreya sibili[Fig 13] haqqında yazır: “Bu obraz bir neçə cəhətdən müstəsna gözəlliyə malikdir: üzündəki ifadə, başının duruşu, ətrafları: sərbəst şəkildə buraxılmış qolları.” \nKapellanın dörd küncündə divar və tağlar arasında ərazini dolduran və pəncərələrin yaxınlığında spandrellərə keçən üçbucaqlı formaya malik pendentivlər vardır. Bu dörd hissədə Mikelancelo yəhudilərin, kişi və qadın olan dörd yəhudi qəhrəmanı – Musa, Ester, Davud və Yudif - tərəfindən xilas edilməsini təsvir edən səhnələr verilib.\nYudif və Holofernes\nİlk iki hekayə orta əsrlər və intibah teologiyasında İsanın çarmıxa çəkilməsinin preobrazı kimi qəbul edilir. Mis ilan hekayəsində İsrailoğulları Tanrının əməllərindən narazı olurlar və şikayət edirlər. Cəza olaraq onlara zəhərli bir ilan vasitəsiylə vəba göndərilir. Tanrı insanlara şəfa təklif edir, bunun üçün Musaya Mis ilan düzəltməyi buyurur, daha sonra isə insanları sağaldır.[Src 10] Bu dramatik səhnədə Mikelancelo, bir tərəfdə əziyyət çəkən kişilər və qadınları, digər tərəfdə isə Epifaniya işığı qabağı Mis ilanın qarşısında ibadət edən insanları göstərib.[Fig 21]\nEsterin kitabında dövlət xidmətçisi olan Hamanın yəhudiləri öldürmək üçün Esterin ərini ələ keçirməyə çalışan Pers kralına kömək etməsindən bəhs edilir. Yuxusuz bir gecə vaxtı kitab oxuyan kral nəyinsə düz edilmədiyini anlayır. Hamanın xəyanətini üzə çıxaran Ester onu təhlükəsizləşdirir, Esterin əri isə Hamanın edam edilməsinə nail olur. Kralın xidmətləri isə bu edamı həyata keçirir.[Src 11] Mikelancelonun təsvir etdiyi bu hadisədə Ester qapının arxasından Hamanın edam edilməsinə baxır, kral isə edam əmrini verir. [Fig 22]\nMikelancelonun "Mis ilan" səhnəsində qurduğu kompozisiya sonradan dəfələrlə müxtəlif manyerist rəssamlar tərəfindən imitasiya edilmişdir.\nDavud və Yudif haqqında olan digər iki hekayə İntibah incəsənətinin məşhur mövzularından biridir, xüsusilə, Florensiya rəssamları, respublikada çox aktiv müzakirə olunan tiranın devrilməsi məsələsini əks etdirən bu mövzulara tez-tez müraciət edirdilər. David təsvirində gənc çoban David Qoliafı yerə yıxaraq cəzalandırır, lakin, nəhəng Qoliaf hələ sağdır və müqavimət göstərməyə çalışır.[Fig 23]\nYudif və Holofernes təsvirində də eyni dərəcədə dəhşətli detallar əks olunub. Bu təsvirdə Yudif düşmənin kəsilmiş başını qulluqçunun əlindəki səbətə qoyur, quluqqçu isə dəhşətli gözlərlə başsız cəsədə baxır. [Fig 24]\nKapellanın bir-birinə əks olan tərəflərində yerləşən Holofernesin öldürülməsi və Hamanın edam edilməsi səhnələrinin qurulmasında aydın sezilən konstruktiv oxşarlıq var. Lakin, Holofernes fiquru daha kiçik ölçüyə malikdir, bu təsvirdə sahə daha az doldurulub, vertikal olaraq iki hissəyə bölünmüş sahə fiqurların yerdən daha aydın görünməsinə şərait yaradır. Hamanın təsvirində faktiki olaraq üç səhnə var, Hamanın cəzalandırılması, bir masa arxasında oturmuş Haman, kral və Ester və Kralın yatağından boylanması. Pilləkəndə outran Mardoxey səhnələr arasında əlaqə yaradır.\nDavid və Qoliaf təsviri quruluş baxımından sadə olub, mərkəzi hissədə iki əsas fiqura diqqət çəkilsə də, onun qarşısında, kapellanın digər küncündə yerləşən Mis ilan fiquru bir o qədər mürəkkəb olub, zəhərli ilanın yaydığı xəstəlikdən əziyyət çəkən və xilas üçün ikona kimi qəbul edilən ilana yalvaran çoxlu kiçik insan fiqurları ilə zəngindir. Bu səhnə Mikelancelonun Sikstin kapellasındakı freskaları arasında Manyerist rəssamlığa ən çox yaxın olanıdır. Həmçinin Böyük tufan səhnəsini və sonradan Mikelancelonun kapellanın altarında işlədiyi “Böyük məhkəmə” təsvirinin də qismən, bu xüsusiyyəti daşıdığını qeyd etmək olar.\nMisirə köç səhnəsini xatırladan kompozisiyalardan biri.\nPəncərələr və tağlar arasında dəstək rolunu oynayan böyük pendentivlər arasında, hər tərəfdə altı dənə olmaqla İsanın sələflərinin təsvirləri yerləşdirilmişdir. Əvvəl kapellanın iki baş divarında da pəncərə olmuş, lakin sonradan həmin pəncərələr qapadılmış və altarda Mikelancelo məşhur “Böyük məhkəmə” freskosunu işləmişdir.\nPəncərələrin hər birinin üstündə tağlı hissələr formalaşdırılıb ki, bu hissələr də lunetlər adlandırılır. Kapellanın hər divarında dörd ədəd olmaqla ümumilikdə səkkiz lunet vardır.\nMikelancelo lunet təsvirlərini tavan təsvirləri sifarişinin tərkibi kimi işləmişdir. Lunetlər tavan və divarlar arasında vizual körpü rolunu oynayır, onların içi isə orta ölçülü (təxminən 2 metrə qədər) fiqurlarla doldurulmuşdur, həmin fiqurlar qrafik olaraq çox böyük ölçülü peyğəmbər fiqurları və daha kiçik ölçülü papa fiqurlarının arasında yerləşir. Mikelancelo lunetlərin dekorasiyası üçün İsanın sələfləri mövzusunu seçmiş və beləcə İsanın fiziki nəsil xətti üzrə sələflərini, kilsə doktrinasına əsasən İsanın ruhi xələfləri hesab edilən papaların təsvirlərinin arasında yerləşdirmişdir.\nYakov və İsanın dünyəvi atası Müqəddəs İosif luneti. Şübhəli görünüşlü kişi fiqurunun İosifi təmsil etdiyi ehtimal olunur.[nb 12]\nPəncərələrin hər birinin üstündə süni mərmər kimi görünən lövhə dekorasiyaları vardır. Lövhəciklərin üstündə Matfeyin İncilinə əsasən İbrahimdən İosifə kimi isanın ata xətti ilə sələflərinin adları yazılmışdır.[nb 13] Lakin hazırda İsanın kapellada əks edilmiş genealogiyası natamamdır, çünki, 1537-ci ildə Mikelancelo “Böyük məhkəmə” freskosunu işləmək üçün Sikstin kapellasına qayıtdıqda kapellanın iki baş divarındakı pəncərələri bağlamış, bu zaman iki lunet də məhv edilmişdi. İtirilmiş iki lunetin yalnız qravür nüsxələri dövrümüzə çatmışdır.[Fig 25] Lövhələrdəki adların sıralamasında da ardıcıllıq yoxdur, onlardan birində dörd, digərlərində iki və ya üç, yalnız ikisində isə bir ad var. Bundan başqa, proqress divarın bir tərəfindən digər tərəfinə inkişaf edir, lakin lunetlərin altlarındakı adlar heç də təsvirlərlə üst-üstə düşmür. Bu fiqurlar qarışıq şəkildə müxtəlif ailə münasibətləqini təmsil edir; lunetlərin əksərində bir kişi və ya qadın, onların yanında isə bir və ya bir neçə uşaq təsvir olunub. O'Malli həmin fiqurları təsvir edərkən qeyd edir ki “onlar sadəcə təmsili fiqurlardılar”. \nHəmçinin lunetlərdəki və onların üstündəki spandrellərdəki fiqurlar arasındakı əlaqənin aydınlaşdırılması da mümkün deyil. Üçbucaqlı formanın sahəni məhdudlaşdırmasına görə, lunetlərdəki bütün fiqurlar yerdə oturdulmuşdur. Səkkiz lunetdən altısında ümumi rəsm kompozisiyası ənənəvi Misirə köç təsvirlərinin kompozisiyasını xatırladır. Digər iki təsvirdən birində qayçı ilə parça kəsən qadın təsvir olunub, bu zaman uşaq da ona baxır.[Fig 26] Uşağı üçün yeni paltar tikməyə çalışan, körpəsi məbəddə yaşamağa getmiş, Bibliya qadını, Samuelin anası Annadır, arxa fondakı kişi isə spesifik papaq geyinib ki, bu da onun rahib ola biləcəyi ehtimalını artırır.[Src 12] Digər təsvirlərdən fərqlənən ikinci təsvirdə oturmuş qadın peyğəmbəranə bir güclə şəkil saxlayır. Onun açıq gösləri restavrasiyadan sonra yumulmuşdur.[Fig 27]\n"İesse, David, Solomon" lunetindən detal.\nMikelancelonun işlədiyi İsanın geneologiyası təsviri, orta əsrlərdə bu mövzu üzrə işlənmiş bütün digər əsərlərdən, xüsusilə geneologiya təsviri ilə bəzədilmiş vitrajlardan çox fərqlənir. Bu İesseevo ağacında İessevo uzanmış təsvir edilir, ağac onun yanından çıxaraq budaqlanır və budaqlarda Bibliya ənənəsi üzrə İsanın sələflərinin təsvirləri yerləşdirilir. [Src 13]\nLunetlərdəki obrazlar ailələri təmsil etsə də, əslində onlar parçalanmış ailələrin müxtəlif üzvlərinin təsviridir. Lunetlərin içindəki fiqurlar tabletlərdəki adlardan da fiziki olaraq fərqlənirlər, həmçinin, fiqurlar ifadə etdikləri emosiyalara görə də bir-birlərindən fərqlidirlər, onlar bəzən qəzəbli, bəzən kədərli, bəzən isə sadəcə susqun görünürlər. Həmin fiqurlarda Mikelancelo insanın qəzəb və bədbəxtliyini əks etdirib, “günlük həyatında yaşadığı hissləri” göstərib. Sələflər öz taxçalarında “oturur, çömbəlir və gözləyirlər”. On dörd lunetdən Yelazar və Matanın ailəsi ilk işlənənlər, Yakov və İosifin ailəsi isə ən detallı işlənənlərdir. Altara doğru gəldikcə lunetlər daha da böyüyür və onlardan ən sonuncusu cəmi iki günə işlənib. [nb 14]\nYelazar və Matan lunetlərində, digər lunetlərdə olmayan zəngin paltar detalları ilə iki fiqur təsvir edilmişdir.[Fig 28] Həmin təsvirlərdən birində sol tərəfdəki qadın fiquru sibillərin təsvirlərinin heç birində olmayan kimi öz paltarlarına qayğı ilə yanaşırlar. Onun ətəyi çevrilərək altan geyinilmiş kətan tumanın və lil rəngli corabın görünməsinə səbəb olub. Onun redikülü var və paltarı qolunun altına qatlanmışdır. Lövhənin digər tərəfində oturan kişi fiquru da digər lunetlərdəki kişi fiqurlarından özünəməxsusluğu və gözəlliyi ilə fərqlənir. Bu sarışın cavan oğlan ağ kətan köynək, qırmızı şalvar geyinib və yaxınlığında yerləşən İqnudi fiqurundan fərqli olaraq daha sərbəst pozada dayanıb.\nRestavrasiyadan əvvəl kapellanın freskaları arasında ən çirkli olanları lunetlər və spandrellər idi. Bundan başqa pəncərələrin yaxınlığında yerləşdiyinə görə işıq axını səbəbiylə gündüz vaxtı həmin təsvirlərin görünməsi dah da çətinləşirdi. Buna görə də Mikelancelonun ictimayətə açıq əsərləri arasında həmin təsvirlər ən az tanınanları olmuşlar.[nb 15] Son restavrasiya insan təbiətini və fiziologiyasını gözəl əks etdirən həmin təsvirlərin daha çox tanınmasına və öyrənilməsinə imkan vermişdir.\nBu iqnudi obrazı tavandakı fiqurlar arasında ən çox təkrar işlənənlərdən biridir.\nİqnudilər[nb 16], Mikelancelonun tavanın mərkəzindəki Bibliya səhnələrini dəstəkləmək üçün təsvirlərin dörd küncündə işlədiyi iyirmi atletik bədənli çılpaq kişi fiqurlarıdır. Fiqurlar gərgin şəkildə dayanaraq ya hardansa tutur, ya da çəhrayı lentlər, yaşıl parçalar və böyük girlandaları saxlayırlar.\nİsanın sələflərindən fərqli olaraq, iqnudi təsvirləri fiziki olaraq daha az məhdudlaşdırılmışdırlar. Həmçinin iqnudilər spandrellərin üstündə yerləşən monoxrom kişi və qadın fiqurlarından da çox fərqlidirlər. İlkin təsvirlərdə onların fizioloji quruluşları və pozaları oxşar olsa da müxtəlif variasiyalarda verilmişdir. Bu variasiyalar təsvirlərin təkmilləşdirilməsi nəticəsində daha da artmış və yekun nəticədə bir-birindən tamamilə fərqlənən fiqurlar yaranmışdır.\nBu fiqurların nə məna ifadə etməsi aydın deyil. Əlbəttə ki, humanist möqedən yanaşdıqda, klassik yunan düşüncəsinə görə “insan hər şeyin ölçüsüdür”. Lakin, Mikelancelo Bibliyanı yaxşı bilirdi. Onun xəbəri var idi ki, əvvəllər serafimlər və xeravimlər qanadlı, mələklər isə qanadsız təsvir olunurdular. Onlar kişi kimi təqdim olunurdular.[Src 14] Sonrakı dövrdə Mikelancelo altarda “Böyük məhkəmə” freskasını işləyərkən çoxlu sayda mələk fiqurları yaratmışdı, xüsusilə lunetlərdə mələklərin İsanın əziyyət simvollarını daşıdığını göstərmişdi. Digər mələklər trubalar çalaraq ölüləri səsləyir, kitabda xilas olanların və lənətlənmişlərin adları yazılır, cəzalandırılmışlar Cəhənnəmə atılırlar. Ümumilikdə “Böyük məhkəmə” freskosunsa iqnudiləri xatırladan qırx mələk fiquru var. Bəzi tədqiqatçılar iqnudilərin mələkləri təmsil etdikləri fikrini qəbul edirlər. Əgər iqnudilər həqiqətən də mələklərdilərsə, o zaman onlar Tanrının elçiləri olaraq ehtirassız bir şəkildə inanlığın taleyini izləyirlər.\nİqnudi obrazları tavandakı bütün obrazlar arasında, Mikelancelonun insan anatomiyasını, rakurs və təsviri sənət bacarığını təkmilləşdirməsində daha böyük rol oynamışlar.[nb 17] Məhz iqnudi obrazları Roma papası II Yulinin İtaliyaya gətirmək istədiyi “qızıl dövrün” simvolları olmaqla Mikelancelonun sənətinin böyüklüyünün isbatıdırlar. Lakin, kapellanın tavanındakı freskoları sildirmək istəyən Roma papası IV Adrian da daxil olmaqla bir çox şəxslər iqnudi fiqurlarını və onların çılpaqlıqlarını tənqid etmişlər.\nÜslub təhlili və bədii irsRedaktə\nMikelancelo "Adəm və Həvvanın Ədən bağından qovulması" səhnəsini işləyərkən Mazaççonun "Qovulma" freskasından təsirlənmişdir.\nMikelancelo XV əsrin məşhur Florensiya rəssamları və heykəltəraşlarının incəsənət varisidir. O, sənətin sirrlərini Tornabuoni kapellası və Sassetti kapellasındakı məşhur freska silsilələri ilə tanınan Florensiyanın ən nüfuzlu freska rəssamlarından biri olmuş Domeniko Girlandayonun emelatxanasında öyrənmişdir. Şagird ikən Mikelancelo Florensiyanın iki ən məşhur Erkən İntibah fresko rəssamı Cotto və Mazaççonun əsərlərini öyrənmişdir. Mazaççonun Adəm və Həvvanın Ədən bağından qovulması rəsmindəki Adəm və Həvva fiqurları sonrakı dövrdə çəkilən çılpaq rəsmlərə və çılpaq rəsmlərdə insan emosiyalarının göstərilməsinə ciddi təsir etmişdir.[Fig 29] Helen Qardner qeyd edir ki, Mikelancelonun əllərində “insan bədəni sadəcə ruhun əksi və ya düşüncə və fikrin təsviri üçün vasitədir.”\nRafael "Yesaya" obrazının Mikelancelonun peyğəmbər obrazlarının təsiri ilə işləmişdir.\nMikelancelonun həm də, Orvieto kafedralındakı çoxlu çılpaq fiqurlar və ixtiraçı bədii səhnələrin yer aldığı “Ölüm və Dirilmə” freskalar silsiləsinin müəllifi olan[Fig 30] başqa bir erkən intibah dövrü italyan rəssamı Luka Sinyorellinin əsərlərindən təsirləndiyi ehtimal edilir. Boloniyada Mikelancelo Yakopo della Qverçanın kafedralın giriş qapısı ətrafında işlədiyi heykəllər silsiləsini görmüşdü. Mikelancelonun işlədiyi “Həvvanın yaradılışı” freskasında ümumi kompozisiya, fiqurların formaları, Yaradıcı və Həvva arasındakı münasibətlərə konservativ nəzəriyyədən yanaşma Yakoponun dizaynını xatırladır. Tavandakı digər panellər, xüsusilə “Adəmin yaradılışı” təsviri Mikelancelonun “...misilsiz ixtiraları” hesab edilirlər.\nSikstin kapellasının tavanı hətta tamamlanmamış vəziyyətdə belə, həmin dövrdə yaşayıb-yaratmış bir çox rəssamlara dərin təsir göstərmişdir. Vazari Rafaelin həyatı haqqında qeydlərində göstərir ki, Rafael, Mikelancelonun olmadığı vaxtlarda, kapellanın açarını saxlayan Bramantenin yanına gedərək tavan rəsmlərini izləməsi üçün onu içəri buraxmasını xahiş edirdi. Mikelancelonun tavandakı peyğəmbər təsvirlərini görən Rafael, həmin təsvirlərin təsiri altında Sant'Aqostino kilsəsinin sütununda peyğəmbər Yesayanın təsvirini işləmişdi, Vazari qeyd edir ki, Rafael həmin təsviri tamamlamış olmasına baxmayaraq, qaşımış və Mikelancelonun təsiri ilə yenidən daha fərqli və təsirli formada işləmişdi. Con O'Malli qeyd edir ki, Rafael Yesaya təsvirindən başqa, məşhur “Afina məktəbi” freskasında Mikelancelonun öz obrazı əsasında işlənmiş Efesli Heraklit obrazını yaradarkən də Mikelancelonun İyeremiya təsvirinin təsiri altında olmuşdur.[Fig 31]\nTavanda bir çox element və detallar vardır ki, sonradan heç bir rəssam tərəfindən təkrarlanmamışdır: imitativ memarlıq, fiqurların əzələli anatomiyası, rakurs, hərəkət dinamikası, işıqlı koloratura, lunetlərdə fiqurların izləyici baxışları, putti obrazlarının çoxluğu. Qabriel Bartz və Eberhard Köniq iqnudi obrazları haqqında yazırlar: “Orada növbəti nəsil rəssamlara iqnudi obrazları qədər uzun müddət təsir etmiş başqa obraz yoxdur. Sonradan bu cür təsvirləri bir çox dekorasiya detallarında, rəsm əsərlərində və heykəltəraşlıq nümunələrindən görmək mümkündür.”\nTintorettonun "Musiqi ifa edən qadınlar" tablosunda Mikelancelonun iqnudi obrazlarının təsiri izlənir.\nMikelancelonun kapellanın tavanında işlədiyi çoxfiqurlu, mürəkkəb kompozisiyalar rəssamın özünün yaradıcılığında yeni mərhələnin başlanmasına təkan vermiş, kapellanın altarında işlədiyi “Böyük məhkəmə” freskosu isə erkən manyerist sənət nümunəsi olmaqla intibah incəsənətində yeni mrəhələnin əsasını qoymuşdur. Birbaşa Mikelancelonun kapellada srgilədiyi yaradıcılıqdan təsirlənən rəssamlar arasında Pontormo, Andrea del Sarto, Korreco, Tintoretto, Annibale Karraççi, Paolo Veroneze və El Qrekonun adını çəkmək olar.\n2007-ci ilin yanvarında bəyan edildi ki, gün ərzində Vatikan muzeylərini 10.000-dən çox insan ziyarət edir və Sikstin kapellasının tavanı ən çox maraq göstərilən obyektdir. Vatikan rəhbərliyi yeni restavrasiya olunmuş freskoların zərər görmə ehtimalını nəzərə alaraq kapellaya giriş vaxtlarını azaltmaq və giriş biletlərinin qiymətini qaldırmaq planının olmasını açıqlamışdır.\nBeş yüz il əvvəl Vazari qeyd edirdi: “Məkan hazır olduğunda bütün dünya onu seyr etmək üçün axışmağa başladı və sadəcə görüntü insanların heyrət susqunluğuna düşməsinə kifayət etdi.”\nƏsas məqalə: Sikstin kapellası freskalarının restavrasiyası\nKapella freskalarının növbəti restavrasiyası 1935-1938-ci illərdə Vatikan Muzeyinin Restavrasiya Laboratoriyasının rəhbərliyi ilə həyata keçirilmişdir. Bu restavrasiya əsasən əmələ gəlmiş çatların birləşdirilməsi və freskalar üzərində əmələ gəlmiş çirk təbəqəsinin təmizlənməsi məqsədi daşımışdır. Kapella sonuncu dəfə 1979-1999-cu illərdə restavrasiya edilmişdir.\n"İş hazır olduqdan sonra bizim sənətin mayakına çevrilmişdir, bütün rəssamların ilham mənbəyi olmuş və yüzillərdir qaranlığa qərq olmuş bir dünyaya yenidən aydınlıq gətirmişdir. Əslində rəssamların yeni təsvir formaları, yeni yanaşmalar, geyimli fiqurlar, yeni ifadə formaları, müxtəlif mexanizmlər axtarmalarına ehtiyac yoxdur, çünki, bunlar hamısı Mikelancelonun kapelladakı işlərində var.” \n“Sikstin kapellasını görmədən bir insanın nələrə nail ola biləcəyini anlamaq mümkün deyil.”\n“Mən bir neçə dəfə kapellanı nəzərdən keçirmişəm. Və televiziyanın real işıqları altında mən nəhayət ki, əsl Mikelancelonu görə bildim. Mən ona o qədər yaxın idim ki, fırçasının boya üzərində buraxdığı izləri görə bilirdim; Onun möhtəşəm təsvirləri üzərində əl izlərini sezirdim. Məni valeh edən ilk şey onun surəti oldu. Mikelancelo Şumaxer sürəti ilə işləmişdi. Adəmin məşhur kiçik penisi bir fırça toxunuşu ilə işlənmişdir: sürətli bir əl hərəkəti və ilk insan öz kişiliyini əldə etmişdi. Mən həm də onun yaxın məsafədən daha aydın hiss olunan yumor hissindən zövq aldım. Kapellanın tavanında Kum sibili kimi məşhur olan fiqurun ətrafındakı mələklərdən birinin əlinə diqqətlə baxdıqda, onun barmaqlarının indi də İtalyan futbol oyunlarında gördüyümüz məşhur jestlə qatlandığını sezmək mümkündür.”\nQabriel Bartz və Eberhard Köniq\n“Bütün uğur və inkişafın itirilmiş antik keçmiş üzərində qurulduğu dünyada o, yeni bir başlanğıc yaratmışdır. Mikelancelo, insanın imicini və potensialını dəyişməklə hətta Rafael və Leonardodan da çox dahi rəssam ünvanına layiq olduğunu göstərdi...”\nBir çox əsərlərdə Tanrı və Adəmin əllərinin toxunması səhnəsi parodiya edilmişdir. Ətraflı məlumat üçün “Adəmin yaradılışı” məqaləsinə baxın.\n2012-ci ildə istehsal olunmuş “Kardinallar kolleci” filmində tavan altında sakit ibadət səhnəsi var. Bu zaman tavan dağılmağa başlayır və Adəm və Həvvanın barmaqlarının toxunduğu hissə iki yerə ayrılır.\n“İnsanlardan sonra həyat” seriyasında Sikstin kapellasının 500 il tərk edilmiş qalması göstərilir.\nPastafarianizmdə Uçan Spagetti Bədheybət Tanrı fiqurunun yerində təsvir edilmiş parodiya şəklində işlənmişdi.\nDramaturq Nil Simon Sikstin kapellasının döşəməsi haqqında yazır: “Əgər kimsə risk eləmək istəsəydi, Mikelancelo Sikstin kapellasının döşəməsini də çəkərdi.”\n1965-ci ildə çəkilmiş “Kədər və ilham” filmində Mikelancelo və onun Sikstin kapellasının tavanını işləməsindən bəhs edilir. Mikelancelo obrazını Çarlton Heston canlandırmışdır.\n2009-cu ildə çəkilmiş “Mələklər və iblislər” filmində və filmin əsaslandığı 2000-ci ildə nəşr edilmiş eyni adlı romanda bəzi hadisələr kapellada baş verir.\n↑ bax: Adəmin yaradılışı\n↑ Vazari qeyd edir ki, Mikelancelo hələ cavan oğlan olduğu vaxtda da “öz ustadının işini təkmilləşdirmək üçün kifayət qədər bacarıq və zəkaya, ehtiras və istəyə malik idi.”\n↑ Bu fikirlər Covanni Piko della Mirandollanın İnsanın dəyanəti haqqında təntənəli nitq əsərində ifadə edilib. O'Malley, p.122.\n↑ Vazari "Nuhun qurbanı" təsvirini Qabil və Habilin qurbanı kimi şərh edir.\n↑ Antoni Bertram (1970) Mikelancelonun tavandakı işlərinin sətiraltı mənalarını müzakirəyə çıxarıq və qeyd edir ki, "Mikelancelonun daxilində gedən münaqişədə əsas tərəflər onun klassik gözəlliyə olan vurğunluğu və dərin, demək olar ki, mistik katolikliyi, homoseksuallığı və cismani günahın ruhani cəza ilə qarşılanacağı qarşısında keçirdiyi qorxu nəticəsində meydana çıxan platonik sevgi nəzəriyyəsi idi."\n↑ Onlar təsvir cədvəlində qeyd edilməsələr də tavan fotolarında aydın görünürlər.\n↑ yəni "yumurta və darts", "muncuq və çarx".\n↑ Həm IV Sikst, həm də II Yuli Della Rovere ailəsindən idilər. "Rovere" italyan dilində "palamud" deməkdir.\n↑ Daraq qabığı və mirvari intibah və barokko dövrü incəsənətində İsanın Bakirədən doğulmasının simvolu kimi qəbul edilir.\n↑ Mikelancelonun birada istifadə elədiyi texnika freska üçün qeyri-ənənəvidir və ola bilsin ki, ilkin olaraq bu təsvirlər başqa bir iş üçün nəzərdə tutulmuşdu. O qalxanları işlədiyi metodu dəmir üzərində deşmə ilə işlədiyi işlərdə və döşəmə işlərində də tətbiq etmişdi. Yerin rəngi (bu halda qara kölgəli qırmızı oxra rəngi) ümumi kompozisiyada və fonda rəng tonunu saxlayır. Fiqurların kənar hissələri sonradan işlənib və ya dəqiqləşdirilib ki, obrazlar dəqiq seçilsin. Rəngli kağız üzərində işlənilərkən bu detallar adətən ağ təbaşir və ya zərif ağ boya ilə vurğulanır. Lakin, qalxanlarda ağ boya və ya təbaşir yerinə döyülmüş qızıldan istifadə olunur və fiqurların konturları bu vasitə ilə vurğulanır. bu üsulla bəzədilmiş bir neçə qalxan Londondakı Viktoriya və Albert muzeyində nümayiş olunur.\n↑ Adətən qorxulu varlıq kimi interpretasiya edilir.\n↑ İntibah incəsənətində İosif adətən, Məryəmin ərə verildiyi yaşlı kişi kimi təqdim olunur. Ənənəci olaraq Fra Ancelikonun Pərəstiş təsvirində olduğu kimi sarı geyim və mavi üst geyimində təsvir olunur.\n↑ Lunetlərdə daha uzun olan Lukanın İncilindəki geneologiya yox, bir qədər qısa olan Matfeyin İncilindəki geneologiya izlənmişdir. Bəzi məqamlarda Luka və Matfeyin qeyd etdikləri geneologiya fərqlənir ki, bu zaman da Mikelancelo Matfeyin İncilinə üstünlük verir.\n↑ Giornatanın tədqiqi göstərir ki, dips bir gün içində hamarlanıb və rəsm çəkilib.\n↑ "işıq axını effekti" daha çox işıqlanan hissəyə nisbətən az işıqlanan hissənin görünməməsi və ya pis görünməsidi.\n↑ İqnudisözü italyan dilində "çılpaq" anlamı verən "nudo" sözündən əmələ gəlmişdir.\n↑ Vazarinin "Sitatlar" bölməsindəki qeydinə bax.\n↑ Shearman 1986, pp. 22–36\n↑ 1 2 Shearman 1986b, pp. 38–87\n↑ 1 2 3 O'Malley 1986, pp. 92–148\n↑ Partridge 1996, p. 15\n↑ 1 2 3 4 5 6 Goldscheider 1953.\n↑ Shearman 1986b, pp. 45–47\n↑ Partridge, 1996, p. 10\n↑ Partridge, 1996, p. 11\n↑ 1 2 3 4 5 6 7 8 9 10 11 12 Vasari 1568.\n↑ 1 2 3 4 O'Malley 1986, p. 104.\n↑ Partridge 1996, p. 13.\n↑ 1 2 3 4 5 Bartz 1998.\n↑ Graham-Dixon 2008, p. 181 ff.\n↑ 1 2 3 4 5 6 Mancinelli 1986, pp. 220–259\n↑ 1 2 3 Condivi 1553.\n↑ Goldscheider 1951.\n↑ 1 2 3 4 Gardner, Art Through the Ages, pp. 469–472\n↑ Bartz and König, p.55\n↑ Hurst 1986\n↑ O'Malley, p.112\n↑ Gardner, p.466–467\n↑ Aston 1979, pp. 111–112\n↑ O'Malley, pp. 102–110\n↑ O'Malley, p. 105\n↑ 1 2 Shearman 1986, pp. 29–30\n↑ O’Malley, p.100\n↑ Partridge 1996, p. 9\n↑ O’Malley, p.95\n↑ O’Malley, pp. 104–105, 160–161\n↑ 1 2 3 Paoletti and Radke p.402–403\n↑ 1 2 See Poor Man's Bible\n↑ Bartz and König, p.54\n↑ Gardner, p. 467\n↑ Charles de Tolnay, translated by Nan Buranelli, The Art and Thought of Michelangelo, Pantheon, (1964)\n↑ Renaissance at the V&A. Accessed 19-05-2009\n↑ 1 2 O'Malley, pp. 106–107\n↑ O'Malley, pp.120-22\n↑ 1 2 O’Malley, p.116\n↑ O’Malley, pp. 107–117\n↑ Paoletti and Radke, p. 407\n↑ 1 2 3 4 O'Malley, picture captions, pp. 162–169\n↑ Bartz and König, p.56\n↑ Mancinelli, p. 238\n↑ 1 2 O'Malley, p.170–174\n↑ Graham-Dixon 2008, p. 137\n↑ Graham-Dixon 2008, p. 138.\n↑ Graham-Dixon 2008, p. 141\n↑ Bartz and König, p. 44\n↑ Mancinelli, pp.234–236\n↑ Abderalı Protaqor Protagoras, (e.ə. 480–410).\n↑ Hersey 1993.\n↑ Graham-Dixon 2008, p. 136\n↑ 1 2 3 Gardner 1970.\n↑ O'Malley, pp.156–158\n↑ Bartz and König, pages 45 and 52\n↑ 1 2 Gianluigi Colalucci's essay, Michelangelo's Colours Rediscovered in The Sistine Chapel, ed. Massimo Giacometti. (1986) Harmony Books, ISBN 0-517-56274-X\n↑ Januszczak, Waldemar. "The Michelangelo Code". Sunday Times (London), March 5, 2006.\n↑ First Day of Creation, in context with shields and Ignudi (restavrasiyadan sonra)\n↑ Dividing Water and Heavens (restavrasiyadan sonra)\n↑ Creation of the Earth and the celestial bodies, (restavrasiyadan sonra)\n↑ God creating Eve from the side of the sleeping Adam (restavrasiyadan əvvəl)\n↑ Adam and Eve: temptation and banishment (restavrasiya edilib)\n↑ The Sacrifice of Noah (restavrasiya edilib)\n↑ The Great Flood (restavrasiyadan əvvəl)\n↑ Noah's drunkenness in context, with shields and Ignudi (restavrasiyadan əvvəl)\n↑ 1 2 The prophet Jonah (restavrasiya edilib)\n↑ The prophet Jeremiah (restavrasiya edilib)\n↑ The Persian Sibyl (restavrasiya edilib)\n↑ The prophet Ezekiel (restavrasiya edilib)\n↑ 1 2 The Erithraean Sibyl (restavrasiyadan əvvəl)\n↑ The prophet Joel (restavrasiyadan əvvəl)\n↑ The prophet Zechariah (restavrasiyadan əvvəl)\n↑ The Delphic Sibyl (restavrasiya edilib)\n↑ 1 2 The prophet Isaiah (restavrasiya edilib)\n↑ The Cumean Sibyl (restavrasiya edilib)\n↑ The prophet Daniel (restavrasiyadan əvvəl)\n↑ The Libyan Sibyl (restavrasiya edilib)\n↑ The Brazen Serpent (restavrasiyadan əvvəl)\n↑ The crucifixion of Haman (restavrasiyadan əvvəl)\n↑ David slaying Goliath (restavrasiyadan əvvəl)\n↑ Judith carrying the head of Holofernes (restavrasiyadan əvvəl)\n↑ Dağıdılmış lunetlər: Abraham / Isaac / Jacob / Judah və Pharez / Hezron / Ram, Uilyam Yanq Otlinin qravürləri.\n↑ Woman cutting garment The "Salmon Spandrel" (restavrasiya edilib)\n↑ Spandreldən görünən Müqəddəs Məryəm (?) restavrasiyadan əvvəl və sonra.\n↑ Eleazar and Mathan lunette (restavrasiyadan əvvəl)\n↑ Masaccio: The Expulsion from the Garden of Eden fresco, Cappella Brancacci, Santa Maria del Carmine, Florence\n↑ Luca Signorelli: Resurrection of the Flesh (1499–1502) Chapel of San Brizio, Duomo, Orvieto\n↑ Raphael (ca. 1509) Heraclitus Detail from the School of Athens, a portrait of Michelangelo\n↑ Yaradılış, I\n↑ Yaradılış, I-III\n↑ Yaradılış, VI-IX\n↑ İkinci Krallar kitabı, II, 11–13\n↑ İoel, II, 28.\n↑ Zəkəriyyə, IX,9; Matfey, XXI, 4–5\n↑ Matfeyin İncili [12:39-40].\n↑ Gospel of Luke\n↑ Mixeyin kitabl, V, II; Matfeyin İncili, II, VI.\n↑ The Book of Numbers, chapter 21:4–9\n↑ Esterin kitabı\n↑ Samuelin birinci kitabı, 2:18\n↑ Yesaya, 11:1\n↑ bax: Yaradılış, fəsil 18.\nBartz, Gabriele; König, Eberhard (1998). Michelangelo, Könemann, ISBN 3-8290-0253-X\nBuonarotti, Michelangelo; Campanella, Tommaso (1878). The Sonnets of Michael Angelo Buonarotti and Tommaso Campanella Now For the First Time Translated into Rhymed English. Project Gutenberg EBooks. 10314. Translated by John Addington Symonds. İstifadə tarixi: 2 June 2009.\nGardner, Helen (1970) Art through the Ages, Harcourt, Brace and World, ISBN 978-0-15-508315-8\nGiacometti, Massimo (1984). The Sistine Chapel, a collection of essays on aspects of the chapel, its decoration and the restoration of Michelangelo's frescoes, by Carlo Pietrangeli, [André Chastel, John Shearman, John O'Malley S.J., Pierluigi de Vecchi, Michael Hirst, Fabrizio Mancinelli, Gianluigi Colallucci, and Franco Bernabei. 1984, Harmony Books ISBN 0-517-56274-X\nHale, J.R. (1979). Renaissance Europe, 1480–1520, Fontana/Collins, ISBN 0006324355\nHersey, George L. (1993) High Renaissance Art in St. Peter's and the Vatican, University of Chicago Press, ISBN 0-226-32782-5\nJohn Paul II (1994). "Homily of His Holiness John Paul II, 8 April 1994". Homily preached at the mass of to celebrate the unveiling of the restorations of Michelangelo's frescoes in the Sistine Chapel. Vatican Publishing House. İstifadə tarixi: 19 oktyabr 2014.\nVecchi, Pierluigi de, ed. (1994). The Sistine Chapel: A Glorious Restoration, Abrams, ISBN 0-8109-3840-5\nVikianbarda Sikstin kapellasının tavanı ilə əlaqəli mediafayllar var.\n3-D interyer görünüşü\nVisual/Sikstin kapellasının tavanı və yuxarına identifikasiyalar və detal təsvirləri ilə virtual tur\nkapellasının tavanının yaxınlaşdırıla bilinən panoramik görüntüsü (HTML5)[ölü keçid]\nMənbə — "https://az.wikipedia.org/w/index.php?title=Sikstin_kapellasının_tavanı&oldid=5742353"\nLast edited on 22 yanvar 2021, at 13:19\nBu səhifə sonuncu dəfə 22 yanvar 2021 tarixində, saat 13:19-də redaktə edilib.


Sual və cavablarda tısbağalar - Heyvanlar haqqında - 2020\nSual - cavab (bağa məzmunu)\n- Xəstələrdən birini aldım tısbağalar. Gözləri sulu. Onları bağlayır və sürtməyə başlayır. Adətən yemək yeyərkən bunu edir. Və yaxşı yemir. Düşünürəm ki, gözlərdən qaynaqlanır.\nGözlərin vəziyyəti və iştahın itirilməsi tısbağanın bir xəstəliyini göstərir, amma bunun səbəbi deyil. Nəzəri olaraq, xəstəni baytar həkimə göstərmək lazımdır ki, diaqnoz qoysun və müalicəni təyin etsin. Bundan əvvəl gündəlik 10% albucid məhlulu ilə gözlərinizi yuyun. Ancaq bir daha təkrar edirəm, bu tədbir əsas deyil, həlledici deyil, mütləq daha ciddi bir xəstəliyi istisna etməlisiniz.\nTısbağalara çörək və hindistan cevizi vermək mümkün olub olmadığını yazın. Mən bu yeməyi çox sevirəm.\nTısbağalar vermək üçün az miqdarda ağ çörək qəbul etmək olar, ancaq sürünənlərin nə qədər bağlı olmasına baxmayaraq, bu, onların pəhrizini təşkil edən əsas məhsullardan deyil. Əslində nadir hallarda tısbağalar verən "hindistan cevizi" (burada nə deməkdir - süd və ya hindistan cevizi lopası?). Ev heyvanlarınız əsasən yaşıl qidalar, sonra tərəvəz və meyvələr almalı, həftədə bir dəfədən çox olmamaq şərti ilə heyvan mənşəli zülal (doğranmış ət, bərk qaynadılmış yumurta sarısı, böyük qanaxma və s.) Verməlidir.\n- İki Orta Asiya tısbağası üç ildir ki, yaşayıram və narahat olanları onların caynaqlarıdır. Bunlar sənaye sahələridir və mənə elə gəlir ki, onları gəzməyə mane edin. Bir pençəni kəsməyə çalışdım, qan göründü və düzgün bir şey etdiyimə şübhə etdim.\nAydındır ki, pençəni kəsərək bunu bir qan damarı səviyyəsində etdiniz. Tısbağaların dırnaqları qeyri-şəffafdır, buna görə çox böyüdükdə, onları kəsməməli, əksinə bir fayla bir az xırda-xırda doğranmaq daha yaxşıdır. Ancaq burada yadda saxlamağınız lazım olan şey: uzanmış və uzanmış bükülü qıvrımlar vitamin çatışmazlığının əlamətlərindən biridir, həmçinin tısbağaların saxlanması üçün şəraitin yaxşılaşdırılması lazımdır. Düzgün temperatur, yaxşı qidalanma lazımdır (bağa üçün xüsusi vitamin əlavələri artıq satışdadır).\nQışda onları kvars lampası ilə şüalandırmaq faydalıdır. Sessiya 10-15 dəqiqə davam edir (kvars lampası tısbağalardan bir metr məsafədə yerləşdirilir və birbaşa şüalar gözlərə düşməsin). Tipik olaraq, kursun müddəti bir aydır, sonra bir ay ara verin.\n- Orta Asiya tısbağası torpağım var. Birdən xəstələndi. Əvvəlcə qaranlıq olan, indi bataqlıq rəngində tamamilə maye olan ishal var. Artıq altı gündür ki, Stepasha heç bir şey yemir, siyahısız, hər şeyə laqeyd yanaşır, bir yerdə daha çox oturur, bir nöqtəyə baxır və susur. Gözləri birtəhər boşdur. Bu günlərdə tısbağa çox incə, bir dəri və sümük olur. Son dəfə onu bəslədiyim suda isladılmış ağ çörək idi. Zəhmət olmasa deyin hansı xəstəlikdir və necə müalicə etmək olar (mövcud vəsaitlə mümkündürsə)?\nBir tısbağa harada?\nTərk edilmiş bir tısbağanı (tısbağanı saxlamaq barədə fikirlərini dəyişən insanlardan) götürməyin ən yaxşısıdır. Beləliklə, heyvanı heyvan mağazasında satın almaqdan və bununla da tutmalarını dəstəkləməkdənsə, yeni bir həyat üçün bir şans verəcəksiniz. Bundan əlavə, torpaq tısbağaları Qırmızı Kitabda yer alıb! Başqa bir seçim, onların yetişdirilməsi ilə məşğul olanlardan bir tısbağa almaqdır. Quş Bazarında tısbağalar almağı məsləhət görmürəm, onlar tez-tez xəstə heyvanları satırlar. Şəhərinizdəki bülleten lövhələrinə və ya "ver" bölməsindəki eyni OLX-ə baxın.\nNə almaq daha yaxşıdır?\nBaşlayanlar üçün məşhur tısbağaların növləri götürmək daha yaxşıdır: Orta Asiya və Qırmızı qulaqlılar. Bəzi ekzotik olanlara nisbətən, qayğı göstərmək daha asandır. Əgər onları böyütmək fikrində deyilsinizsə, nəsli kəsilmək təhlükəsi olan tısbağaların növlərini satın almamalısınız. Orta Asiya tısbağası, qızartıya qulluq etmək daha asandır və daha ucuzdur, onu təbiətdə tutulmuş satın almaqdansa, refusenikdən götürmək daha çoxdur (çox sayda var). Heyvanı, hətta pulsuz saxlayaraq özünüzə karma əlavə edin!\nTorpaq tısbağası üçün hansı avadanlıq lazımdır? Orta Asiya tısbağasının xərci nədir?\nOrta Asiya tısbağası lazımi şərait olmadan saxlanıla bilməz. Düzgün şərtlər bir terrarium, lampalar və torpaqdır.\nTerrarium soyuq və isti bir künc yaratmaq üçün düzbucaqlı bir forma lazımdır. Bir tısbağa üçün 90 sm-dən 40 sm-ə qədər ölçülər. Bütün divarların şüşədən hazırlanması lazım deyil, lazımi forma və ölçüdə plastik bir qab tapa bilərsiniz və ya mebel istehsalçılarında sifariş verə bilərsiniz - altındakı və önündə ağac və şüşə olan 3 divar. Roxy tısbağalarında bir terrarium nümunəsini görmək olar.\nBir torpaq tısbağası yerdə yaşaya bilərmi?\nYaşamaqdan başqa, daha uzun müddət yaşaya bilməyəcək. Tısbağaların həyatı, soyuqqanlı sürünən kimi, onların mühitindəki temperatur və rütubət şəraitindən tamamilə asılıdır. Döşəmədə olan tısbağalar onlar üçün optimal temperatur seçə bilmirlər. Bədəndə metabolik proseslər istidən və düzgün temperaturdan asılıdır. Düzgün temperatur olmasa, qida həzm olunmayacaq və durğunlaşmağa və çürüməyə başlayacaq. Döşəmədən 2 sm məsafədə hiss etmədiyiniz hər hansı bir qarışıq tısbağa hiss edəcək və ona ölümcül olacaq. Bu ən vacib şeyi - ultrabənövşəyi şüalanmanı xatırlatmaq deyil. Unutmayın, torpaq tısbağası terrarium heyvanıdır!\nSatın aldıqdan sonra tısbağa evini necə gətirmək olar?\nİsti havalarda - bir qutuda və ya ağac çipləri olan bir plastik qabda. Soyuqda - isti bir ceketin altındakı bir paltarda (aşağı gödəkçə) və ya istilik yastığı olan bir qutuda. Qışda tez-tez xəstə heyvanları sata bilər və ya evlərinə daşınarkən asanlıqla soyuqlaşa bilərlər. İstənilən vaxt etibarlı satıcılardan tısbağaları götürə bilərsiniz, bundan əlavə, bu vəziyyətdə tısbağaların qaçaqmal edilməməsi ehtimalı daha yüksəkdir.\nTısbağa orta hesabla nə qədər yaşayır?\nÖmrü uzandı rubella və Orta Asiya təbiətdəki tısbağalar: 40-50 yaş. Ev şəraitində, əsas şərtlər olmadıqda (bir UB lampası, düzgün temperatur və düzgün bəslənmə), bir tısbağa bir neçə aydan bir neçə ilədək yaşaya bilər, belə bir həyatın keyfiyyətindən danışmırıq. Hamısı tısbağanın təhlükəsizlik amilindən asılıdır.\nTısbağanın qışlama vəziyyətinə ehtiyacı varmı?\nEvdə, tısbağanı qışa qoymaq tövsiyə edilmir. Təbii mühitində mütləq bir fayda var, ancaq tısbağa evdə yanlış qışlayırsa (temperatur, rütubət və qidalanma qaydalarına əməl edilmirsə), bu kritik nəticələrə səbəb olacaqdır. Tısbağa qışlama vəziyyətindən çıxa bilməyəcək və əgər varsa, uzun müddət yaşamayacaq.\nVideoya baxın: Aloo, ay millətim, Azərbaycanda at oynadan, büdcəni talan edən nazirləri, məmurları siz də tanıyın! (Sentyabr 2020).\nProboscis kuskus, Possum bal porsuq, Bal Possum (Tarsipes rostratus)\nCopyright 2020 \_ Heyvanlar haqqında onlayn jurnal \_ Sual - cavab (bağa məzmunu)


Ötən il Azərbaycanda məişət zorakılığı nəticəsində 29 qadın öldürülüb – STATISTIKA\nT.İbrahimova bildirib ki, qadınların maddi cəhətdən asılılığı məişət cinayətlərinin qurbanı olmalarına gətirib çıxardır: “Təhsili, təcrübəsi, maddi təminatı olmayan xanımın məişət zorakılığına məruz qalması hallarına daha çox rast gəlinir. Biz Dövlət Komitəsi olaraq tövsiyə edirik ki, vətəndaşlarımız qız övladlarını təhsildən yayındırmasınlar. Qızlarımız təhsil alsınlar, peşə sahibi olsunlar. Ailə qurmaq üçün tələsmək lazım deyil.\n← Azərbaycanda uşaq qidası müəssisəsi olubmu? – ARAŞDIRMA\nBakıda itkin düşmüş uşaq tapılıb – YENİLƏNİB →


ƏLİ İNSANOV AZADLIĞA ÇIXIR |\nSabiq səhiyyə naziri Əli İnsanov azadlığa buraxıla bilər.\nAz24.org xəbər verir ki, bu barədə yayılan məlumatlarda Əli İnsanovun gözlənilən əfv sərəncamı ilə həbsdən çıxacaq.\nBu 11 aprel seçkisindən sonra baş verə bilər. Çünki bəzi mülahizələrə görə, hakimiyyət seçkidən sonra böyük əfvə hazırlaşır. Doğrudur, əfv sərəncamının Novruz bayramında veriləcəyi barədə də iddialar var. Lakin əksər müşahidəçilər hakimiyyətin seçki ərəfəsində xeyli sayda siyasi məhbusu azadlığa buraxacağını inandırıcı saymır. Onların fikrincə, Azərbaycan hökuməti beynəlxalq strukturların seçkilərə münasibətini bilmək istəyir. Əfvin miqaysı da bu münasibətdən asılı ola bilər.\nKonkret olaraq Əli İnsanova gəlincə, bundan əvvəlki əfv sərəncamlarından əvvəl də sabiq nazirin azadlığa buraxılacağı barədə məlumatlar yayılıb. Lakin sonradan bu məlumatlar bu və ya digər şəkildə təkzib olunub. Əli İnsanovun azadlığa buraxılmaması onun əfv ərizəsi yazmaqdan imtina etməsi ilə izah edilib.\nBu dəfə də eyni hal təkrarlana bilərmi?\nEkspertlərin fikrincə, hakimiyyət bu dəfə Əli İnsanovun qarşısında hər hansı şərt irəli sürməyə həvəsli görünmür. Çünki sabiq nazir artıq ahıl yaşındadı və onun səhhəti aktiv siyasətlə məşğul olmağa imkan vermir.\nDigər tərəfdən artıq Qərbi Azərbaycan elektoratı tam olaraq hökumətin nəzarətindədir. Bununla da Əli İnsanov təhlükəsi neytrallaşıb. Müxalifətin özündə də sabiq nazirə münasibət birmənalı deyil. Müxalif cameədə onu dəstəkləyənlərlə yanaşı keçmiş fəaliyyətinə görə əleyhdarları da kifayət qədərdir. Ona görə də hansısa müxalif təşkilatın dərhal Əli İnsanova qucaq açması inandırıcı görünmür. Güman ki, hakimiyyət də bütün bunların fərqindədir. Ona görə də şərt irəli sürüb yenidən “İnsanov fırtınası” yaratmaqla əfv kampaniyasına kölgə salmaq məqsədəuyğun sayılmaya bilər.


Xəbərlər 25.11.2021 12:56 145\nQeyri-Hökumət Təşkilatlarına Dövlət Dəstəyi Agentliyinə yeni icraçı direktor təyin edilib. Yeni icraçı direktor Aygün Əliyevan 2013-2020-ci illərdə Binəqədi rayon İcra Hakimiyyətinin başçısının müavini, 2020-ci ildən bu günədək isə TƏBİB-də İctimaiyyətlə əlaqələr, kargüzarlıq və vətəndaş müraciətləri ilə iş departamentinin rəhbəri vəzifəsində işləyib.\nBəs görəsən, QHT sektorunda bununla bağlı nə düşünürlər, gözləntilər nədir?\nYaxşı işləyəcək tərifləyib göylərə qaldıracağıq, pis işləyər tənqid edəcəyik - Novella Cəfəroğlu\nDilarə Əliyeva adına Qadın Hüquqlarının Müdafiəsi Cəmiyyətinin sədri, ölkənin ən stajlı hüquq müdafiəçisi Novella Cəfəroğlu mövzunu “Yeni Müsavat” a belə şərh edib: “Aygün Əliyevanın bu vəzifəyə təyin edilməsi təqdirəlayiq addımdır.\nBir çox insanlardan soruşub, maraqlandıq, dedilər ki, Aygün xanım çox savadlı, bacarıqlı xanımdır. Mən xanımların vəzifəyə gətirilməsinə sevinirəm. Agentlikdə daha bir xanım - Günel Səfərova Müşahidə Şurasının üzvü kimi çalışır, ona çox hörmət edirəm. Aygün xanım da gəldi, görək necə işləyəcəklər.\nÇox şad oluram ki, qadınları irəli çəkirlər. Yaxşı işləyəcək tərifləyib göylərə qaldıracağıq, pis işləyər tənqid edəcəyik.\nBu gün bizim qeyri-hökumət təşkilatları sıfır vəziyyətdədir. Bu gün cəmiyyətlə işləyən bir jurnalistlərdir, bir də QHT-lərdir ki, onlara diqqət artırılmalıdır, fəaliyyəti daha parlaq görünməlidir.\nDüzdür, 44 günlük müharibədə qalib olmuşuq, amma illərlə gözlədiyimiz bu uğuru əlimizdə saxlamaq üçün millətin birliyi lazımdır. Bunun üçün də QHT-lər, jurnalistlər bir yerdə görülən işlərlə bağlı tənqidi fikirlər də səsləndirə, ictimaiyyətə məlumat ötürə bilərlər. Harada yanlışlığa yol verilibsə, bunlar deyilməlidir ki, millət bir-birinə yaxın olsun, bir-birini sevsin. Millətlə hökumət arasında təmas olmasını jurnalistlərlə QHT-lər təmin edir. Hamı bilir ki, aşağı instansiyada bəzi məmurlar nə istəyirlər edirlər. Millətin sözünü hökumətə çatdırmaq lazımdır, eyforiyaya qapılmamalıyıq.\nDüşmən hər tərəfdə var, hansı tərəfdən yel əsir, bilirik. Onların qarşısında durmaqdan ötrü QHT-lər vacib bir qurum kimi ortalığa çıxmalıdır və vacib bir qurum kimi dövlətə, millətə dəstək olmalıdırlar. Millətlə hakimiyyət arasında o boşluğu doldurmalıdır. Bu böyük missiya həm jurnalistlərin, həm də QHT-lərin çiynindədir.\nAgentliyə bacarıqlı insanlar gəlib, Günel Səfərova, Vüsal Quliyev, indi də Aygün xanımın ora gəlməsi gələcəkdə nailiyyətlərin əldə olunacağından xəbər verir. Qeyri-hökumət təşkilatları böyük institut olmalı, dövlətə, millətə dəstək olmalıdır".\n“Bu gün cəmiyyətlə işləyən bir jurnalistlərdir, bir də QHT-lər, onlara diqqət artırılmalıdır” -Günel Səfərova\n“Vətəndaş” İctimai Birliyinin sədri, QHT-a Dövlət Dəstəyi Agentliyinin Müşahidə Şurasının üzvü Günel Səfərova da mövzu ilə bağlı fikirlərini açıqlayıb: “Aygün xanımın tərcümeyi-halı ilə tanış olduqda biz gördük ki, onun əvvəllər ictimai-sosial fəaliyyəti olub. Qeyri-hökumət təşkilatları ilə kifayət qədər tanışdır.\nYeni Azərbaycan Partiyasında da fəaliyyəti olub və ictimai tədbirlərin təşkili, ictimai proseslərlə bağlı məlumatlıdır. TƏBİB-də də icraedici bir fəaliyyəti olubdur.\nƏlbəttə, bizim əsas gözləntilərimiz vətəndaş cəmiyyətinin əsas subyekti olan qeyri-hökumət təşkilatları ilə fəaliyyətin daha da gücləndirilməsi əsas götürülür.\nEyni zamanda şəffaf fəaliyyətin önə çəkilməsi, qeyri-hökumət təşkilatlarına həm institutsional, həm maddi, həm də onların təlimatlandırılması istiqamətində dəstək verməyimiz vacibdir.\nBiz hazırda on bir nəfər Müşahidə Şurasının üzvüyük. Aygün xanımın icraçı direktor təyin olunması bir qadın kimi məni sevindirir. Bəli, qadınların səlahiyyətlərinin artırılması, vəzifələrə təyinatı məsələsi çox vacib bir məqamdır.\nZaman-zaman gender sahəsində mütəxəssis kimi şikayətlər edirdik ki, qadınların bu sahədə iştirakçılıq səviyyəsi o qədər də yüksək deyil. Amma son zamanlar biz izləyirik və görürük ki, qadınların səlahiyyətlərinin artırılması prosesi gedir.\nBu, təbiidir. Bu, kvotaya görə atılan addım da deyil. Ümumiyyətlə, cəmiyyətdə inkişaf etmək strategiyası həm də bu məsələlərə bağlıdır. Sözsüz ki, bizim gözləntimiz çoxdur. Bunlar daha çox icraedici mərhələdə özünü göstərəcək və mən çox ümidliyəm ki, vətəndaş cəmiyyəti bu sahədə uduşlu çıxacaq. Doğrudan da uzun müddətdir qeyri-hökumət təşkilatlarının fəaliyyətində canlanmaya və bu sahənin dinamik inkişaf etməsinə ehtiyac var. Bu baxımdan qadının təyin olunması da məni sevindirir.\nHələ ki vəzifəsinə yeni başlayır. Məndə bir əminlik var ki, ümumiyyətlə, qadının olduğu məkanda səliqə-sahman, sosial düşüncə, ədalət prinsiplərinə daha çox həssas yanaşılır və qorunur.\nBunun üçün də düşünürəm ki, yaxın gələcəkdə bu fərq hiss olunacaq. Həm cəmiyyət, həm də vətəndaş cəmiyyəti əsaslı surətdə dəyişikliklərin şahidi olacaq”.\n#QHT Agentliyi #QHT Agentliyi icraçı direktor #icraçı direktor Aygün Əliyeva #Aygün Əliyeva #Novella Cəfəroğlu #Günel Səfərova\n“8 noyabr Zəfəri xalqımızın yenilməz, dəmir iradəli xalq olduğunu sübut etdi” - Anar Xəlilov\nYeni qanun gəlir, vətəndaş cəmiyyəti üçün nələr dəyişəcək? - Əliməmməd Nuriyevlə müsahibə


Məhkəmə çəkişmələrinin formatı dəyişdi\n19:09 30.04.2020 (Yenilənib 18:52 30.04.2020)\n“Elektron məhkəmə” informasiya sistemində yaradılmış yeni proqram məhsulu vasitəsilə məhkəmə proseslərinin onlayn rejimində videokonfrans formasında həyata keçirilməsi mümkündür\nBAKI, 30 aprel — Sputnik. Məhkəmə proseslərinin aparılma qaydasına dəyişiklik edilib.\nBu barədə Ədliyyə Nazirliyindən Sputnik Aərbaycan-a verilən məlumatda deyilir.\nMəlumata görə, mülki işlər və kommersiya mübahisələri üzrə məhkəmə icraatının “Elektron məhkəmə” informasiya sistemi vasitəsilə aparılması imkanı yaradılıb. Bununla əlaqədar dövlət başçısının məhkəmə-hüquq islahatlarının dərinləşdirilməsinə dair 2019-cu il 3 aprel tarixli Fərmanının icrası çərçivəsində “Elektron məhkəmə” informasiya sisteminin funksionallığının artırılması üzrə tədbirlər davam etdirilərək, Ədliyyə Nazirliyi tərəfindən Mülki-Prosessual Məcəllənin tələbləri nəzərə alınmaqla və qabaqcıl beynəlxalq təcrübə öyrənilməklə xüsusi proqram modulu işlənib hazırlanıb.\n“Elektron məhkəmə” informasiya sistemində yaradılmış yeni proqram məhsulu vasitəsilə məhkəmə proseslərinin onlayn rejimində videokonfrans formasında həyata keçirilməsi, həmçinin iclasın avtomatlaşdırılmış rejimdə audio və video yazılışının aparılması mümkündür.\nMəhkəmələr mayın 4-nə kimi təxirə salınır\nGəncədə 1015 nəfərin aqibəti yaxşı olmadı